Бош вазирни судга берган зоминлик фермер руҳий касалхонада қолмоқда\n16 январ 2021, Тошкент вақти: 05:55\nЗоминлик фермер Алиқул Саримсоқов.\nЗоминлик фермер Алиқул Саримсоқов 18 июнь куни Жиззах вилоят руҳий касаллар шифохонасига мажбуран ëтқизилганидан бери у ердан чиқарилмаяпти. Бу ҳақда Озодликка билдирган ҳуқуқ фаоли Шуҳрат Рустамовга кўра¸ зоминлик фермер Бош вазирни судга бериш ташаббуси билан чиққани учун шу йўсинда жазоланган.\nБош вазирни судга берган зоминлик фермер Алиқул Саримсоқов 18 июнь куни руҳий касалхонасига мажбуран ëтқизилган ва 25 июнь куни ҳам чиқарилмаган.\nЖиззахлик ҳуқуқ фаоли Шуҳрат Рустамовнинг Озодликка айтишича¸ зоминлик фермер аввалига Жиззах Ички ишлар бошқармасига чақирилган ва айни идора зобитлари тарафидан мажбуран руҳий касаллар шифохонасига ëтқизилган.\nШуҳрат Рустамовга кўра¸ зоминлик фермернинг ҳуқуқ ҳимоячилиги билан боғлиқ фаолияти шу тариқа жазоланган.\n24 июн куни Шуҳрат Рустамов Жиззах вилоят руҳий касаллар шифохонаси бош врачи билан учрашиб, Алиқул Саримсоқов вазияти юзасидан изоҳ сўраган.\n“Бош врач изоҳ бермади”, дея билдирди жиззахлик ҳуқуқ фаоли.\nОзодликнинг Жиззахдаги манбаларига кўра¸ зоминлик фермер Алиқул Саримсоқов Бош вазир Шавкат Мирзиёевни судга берганидан кейин уни изоляция қилиш мақсадида МХХнинг вилоят бўлими ходимлари топшириғига кўра Жиззах вилоят ички ишлар бошқармаси зобитлари тарафидан мажбуран руҳий касалхонага олиб келинган.\nЖиззах вилоятининг Зомин туманида истиқомат қилувчи ҳуқуқ фаоли Алиқул Саримсоқов Ўзбекистон Бош вазири устидан аризасини Олий Судга топширганини руҳий касалхонага ëтқилишидан олдин Озодлик мухбирига билдирган эди.\nБу суҳбатда Саримсоқов Мирзиёевни шикоят аризаларига жавоб бермаётганликда айблаган эди.\nЖавобсиз қолган шикоятларида Алиқул Саримсоқов Жиззах вилоятидаги амалдорларнинг ғайриқонуний ҳаракатлари устидан арз қилган эди.\nОзодлик билан олдинги суҳбатларда ҳуқуқ фаоли Бош вазир бу "амалдорларнинг ҳомийси бўлганлиги учун" ҳам унинг шикоятини эътиборсиз қолдираëтганини айтган эди.\n12 май куни Ўзбекистон Олий Судига топширилган даъво аризасида Алиқул Саримсоқов суддан фуқароларнинг шикоят мактубларига жавоб бермаётганлиги учун Бош вазир жавобгарликка тортишни сўраган эди.\nСаримсоқовнинг айтишича, Олий Суд мулозими аввал аризани қабул қилишдан бош тортган:\n- Олдин бундай аризани қабул қилмайман, деди. Ўзбекистон қонунларини рўкач қилиб, бақир-чақир қилганимдан кейин қабул қилишга мажбур бўлди, - деган эди Алиқул Саримсоқов.\nҲуқуқ фаолига кўра, ўз даъво аризасида у Шавкат Мирзиёевни фуқаролар шикоятларига эътиборсизликда айблаган эди:\n- Мен уни (Бош вазирни - таҳр.) ўз ишига лоқайдлик қилаётгани учун айблаяпман. 31 мартда мен унинг номига Зомин туманида бўлаётган қонунбузарликлар ҳақида ариза ёзиб киритган эдим. Қонун бўйича у менга бир ой ичида жавоб бериши керак эди. Лекин орадан қирқ кун ўтган бўлса ҳам, жавоб бўлмади, - деган эди ҳуқуқ фаоли.\nАлиқул Саримсоқов Озодлик билан олдинги суҳбатида Шавкат Мирзиёевнинг ўзи Зоминдан бўлганлиги учун ҳам туман амалдорлари Бош вазир ҳимоясида фаолият юритади ва истаган қонунбузарликни қилади, дея билдирган эди:\n- 31 март куни ёзган мактубимда мен Бош Вазирга: "Зоминдаги эркатойларингизни ноқонуний хатти-ҳаракатларидан қайтаришни ва она юртингизда тартиб ва адолатни ўрнатишни талаб қиламан", деб ёзган эдим. Эркатойлар деганим ҳоким, прокурор, милиция бошлиғи каби амалдорлар. Улар "энангни...", "отангни..." деб сўкадиган, қорнини қаппайтириб юрган бойваччалар. "Менинг ортимда Бош вазир бор" деб, истаган қонунбузарлигини қилишади, - деган эди Алиқул Саримсоқов.\nЎзбекистон Олий Судининг канцелярия бўлимига яқин манбалар Алиқул Саримсоқовнинг даъво аризаси почта жўнатмаси мақомида қабул қилиб олганини айтишди.\nШарҳларни кўринг (30)\nМанзил-колониялар ёпилмоқда. Айрим маҳбуслар ва яқинлари қамоқхонага қайтарилишдан хавотирда\n“Сиз маросимларда қатнашаверинг...” - Саида Мирзиёева яна бир глобал форумда иштирок этишини эълон қилди


Талабалар танлаган йўл – илму маърифат! - Уч илдиз\nЯнгиланаётган Ўзбекистонимизда таълим фидойиларининг зиммасига ғоят\nулкан масъулиятлар юкланмоқда. Ҳамма соҳада етук кадрлар чинакам фаолият кўрсатган тақдирдагина кўзлаган мақсадларимизга эришишимиз мумкин. Ана шу ҳаёт ҳақиқатини теран англаган талабалар пухта билим олиш, соҳа сирларини мукаммал эгаллашга интилмоқдалар. Улар мустақил фикрига, фаол фуқаролик позиясига эга бўлган умидли ёшлардир. Шундай эзгу мақсадларга эришиш йўлида интилаётган ёшларнинг онгини заҳарлаб, тўғри йўлдан адаштиришларига асло йўл қўйиб бўлмайди. Баъзи ижтимоий тармоқлардаги асоссиз гап-сўзлар, таълим соҳаси муаммоларини билмасдан туриб турли миш-мишлар тарқатаётган кимсаларнинг мақсади нима эканини англаб олиш қийинмас. Ўша кимсалар чиндан ҳам талабалар келажагини чин дилдан ўйлаганларида эди, умидлироқ фикрларни ўртага ташлар эдилар.\nХўш, уларнинг бирортаси талабаларнинг чуқур билим олишлари учун қайғурганларини кўрганмисиз? Уларнинг қай бири талаба-ёшларни эзгулик, яхшилик йўлига бошлабди? Йўқ! Улар қилдан қийиқ ахтарадиган кимсалар экани шундоқ кўриниб турибди.\nОлий таълим соҳасида қанчалик улкан ўзгаришлар юз бераётганини кенг жамоатчилик кузатиб турибди. Талабаларнинг стипендиялар, тўлов-контракт миқдорларидаги ўзгаришлар ҳам унақа ваҳифа қиладиган эмас, албатта. Янги ўқув йилидан жорий этилган ўзгаришлар ҳақида Ўзбекистон Республикаси Олий ва ўрта махсус таълим вазирлиги томонидан ОАВ орқали етарлича маълумотлар ёритилди. Яъни, республикада олий таълим тизимида амалдаги тартибга мувофиқ, тест синовлари натижаларига кўра энг юқори балл тўплаган талабалар давлат гранти бўйича бепул ўқийдилар. Ўз навбатида давлат буюртмаси параметрлари доирасида контракт асосида “ўтиш” балларини тўплаган талабалар эса, уларни ўқитишга сарфланадиган харажатларни қисман қоплашни назарда тутувчи ижтимоий ҳимояланган базавий тўлов-контракт шакли асосида ўқийдилар. Уларга тўловларни амалга оширишда қулайлик яратиш, аҳолининг кенг қатлами учун олий таълимнинг ҳаммабоплигини таъминлаш мақсадида 2019/2020 ўқув йилидан бошлаб, тўлов-контракт қиймати миқдорлари икки хил кўринишда – “стипендияли” ва “стипендиясиз” этиб белгиланди. Стипендиясиз қиймат миқдорлари, ҳар ойлик талабага тўланиши белгиланаётган 400 000 сўм, бир йилда жами 4 800 000 сўмни чегириб ташлаш ҳисобига шакллантирилади. Бундан ташқари, аҳолига тўловларни амалга оширишда енгиллик яратиш мақсадида контракт суммаларини ойма-ой бўлиб тўлаш имконияти берилади ҳамда олий таълим муассасалари ректорлари тўлов муддатларини узайтириш ваколатига эга бўлади.\nСўнгги икки-уч йил мобайнида мамлакатимизда қанча янги олий таълим муассасалари барпо этилди, мавжуд олий ўқув юртларига қўшимча бинолар қурилди ва улар энг замонавий жиҳозлар билан таъминланди. Биргина ЎзМУ ва бошқа муассасалар жойлашган Талабалар шаҳарчасида амалга оширилган бунёдкорлик ишларини кўриб ҳамма ҳавас қилмоқда. Биз талабаларимиз шунга яраша илм-маърифатли бўлишларини истаймиз. Баъзи иқтисодий ислоҳотлар замирида навбатдаги бунёдкорлик, илғор технологияларга эга бўлиш, қанчадан-қанча истиқболли лойиҳаларни амалга оширишдек эзгу мақсадлар ётибди. Демоқчимизки, бу борадаги ҳар бир саъй-ҳаракатимиз фақат талабаларимиз манфаати, уларнинг истиқболли келажагига қаратилган.\nОлий таълим муассасаларида талабалар учун яратилаётган шароитларга ҳамма ҳавас билан қарайди. Талабалар турар-жойларини жаннатга қиёс қилса арзийди.\nШундай паллада баъзи ижтимоий тармоқларда чалғитадиган гапларни атай шов-шув қилаётганларнинг мақсади нима? Уларга талабанинг келажаги эмас, балки, қандайдир дилхиралик, ортиқча шов-шув ортидан сохта обрў орттиришга интилиш борлиги сезилиб турибди. Бир талабамиз ёзганидек, ота-оналар фарзандларини стипендия учун эмас, билим олиш, етук кадр бўлиб камолга етиши учун ўқишга юборган. Ваҳоланки, аъло баҳоларга ўқиган, фаоллик кўрсатган талабалар рағбатлантирилиши масаласи ижобий ҳал этилган. Грант асосида ўқийдиган талабага ҳам, тўлов-шартнома асосида ўқийдиган талабага ҳам бир хил муносабат ўрнатилиши хориж тажрибасига монанддир. Илм олишга интилган ёшлар онгини чалғитишга асло йўл қўймаймиз. Талабалар қимматли вақтини нималарга сарфлашни жуда яхши биладилар.\nКоррупция балоси таълим соҳасига ҳам турли кўринишда таҳдид солиб келаётганини очиқ айтиш зарур. Буни талабаларга тўланадиган стипендия мисолида ҳам кўриш мумкин. Шу пайтгача юқори балл тўплаган талабалар “3”лик стипендия оладиганлар ҳисобидан кўпроқ миқдорда пул олишлари сир эмасди. Кўпроқ стипендия олиш илинжида бўладиган хатти-ҳаракатларга чек қўйилиши учун ҳам бу борада тўғри йўл тутилганини талабалар тўғри англаб етганлар. Фақат, ҳамма ишни тескари талқин қилиб, баъзи ижтимоий тармоқлар орқали ёшларнинг фикрини чалғитишга урунишлар ортиқчалик қилаётганларига бефарқ бўлмаслигимиз керак.\nМирзо Улуғбек номидаги Ўзбекистон Миллий университети ректори\nPrevious story Ватанпарварлик, фидойилик ва садоқат


Бухорода ҳаводан ичимлик суви ишлаб чиқаришмоқчи\nБухорода ҳаводан ичимлик суви ишлаб чиқарувчи қурилма яқин кунларда синовдан ўтказила бошланади. Бу ҳақда Ташқи ишлар вазирлиги маълум қилди.\nХабарда айтилишича, Исроилнинг Watergen ширкати вице-президенти Михаил Рутман ва Ўзбекистоннинг Исроилдаги элчихонаси қурилмани Бухорода синовдан ўтказиш бўйича келишувга эришган.\nҚурилма кунига 900 литр ичимлик суви ишлаб чиқариши мумкин.\nМихаил Рутман қурилмани синов даврини расман очиб бериш учун 12-16 май кунлари Ўзбекистонга келади.


Пентагон собиқ ходими хитойлик жосус бўлиб чиқди\n09:48 / 16.03.2019\nАҚШ Адлия вазирлиги хабарига кўра, Қўшма Штатлар Мудофаа вазирлиги разведка бошқармаси собиқ ходими 58 ёшли Рон Хансен Хитой томони учун жосуслик қилганини тан олган. Бу ҳақда РИА «Новости» хабар бермоқда.\nТаъкидланишича, Хансен 2018 йил июнь ойида қўлга олинган, Хитой билан эса 2014 йилдан ҳамкорлик қила бошлаган.\n«Хитой разведкаси агентлари билан ўз муносабатлари давомида Хансен ўзи тақдим этган маълумотлар учун товон пули сифатида юз минглаб доллар олган. Хансен уларга турли ахборотлар, шу жумладан, тегишли соҳаларга алоқадор конференцияларда тўпланган маълумотларни тақдим этиб келган», - дейилади вазирлик баёнотида.\nАниқлик киритилишича, у нафақат Хитой томони учун махфий маълумот тўплашга уринишда, балки нақд пуллар контрабандаси, шунингдек, Америка ҳудудига товарларни ноқонуний олиб киришда айбланмоқда. Хансен фақат бир банд бўйича ўз айбини тан олган.\nБундан олдин, Бельгия ҳарбий контрразведкаси раҳбари Россия фойдасига жосуслик қилишда айбланаётгани хабар қилинганди.


ДОРИ ХАКИДА - HAQIDA\nАвтор HaQidA На чтение 12 мин Просмотров 55 Опубликовано 05.04.2018\nДОРИНГ ОЗИҒИНГ-ОЗИҒИНГ ЭСА ДОРИ БЎЛСИН\n«Баъзан даволаниш учун қабул қилинадиган дорининг ўзи касалликка қараганда огирроқ оқибатларга олиб келади»\nЖ. Ларошфуко, фаранг файласуфи ва ҳакими\nУмумжаҳон соғлиқни сақлаш Ташкилотининг берган маълумотларига қараганда 2009 йилнинг’ охирига келиб дунё мамлакатларида ишлатилаётган турли номдаги дори- дармонларнинг сони 80 мингдан ошиб кетган.\nВаҳоланки, бу кўрсаткич 1990 йил остонасида 25 мингни ташкил этган ва ҳар йили собиқ иттифоқ фармакология қўмитаси томонидан 60 га яқин янги дори воситалари амалиётган тадбиқ қилинган. (Б. В\nПетровский 1988). АҚШ медицинасида 2000 йил арафасида 20 мингдан, Олмонияда 24 мингдан,\nБразилияда 30 мингдан ва Мексикада 80 мингдан ортиқ турли номдаги доридармон воситалари қўлланилган.\nАмерикада сотилаётган дори-дармонлар кимёвий таркиби текширилганида эса номлари турлича бўлишига қарамасдан бор-йўги 1000 га яқин дорилар эканлиги маълум бўлган. Кимёвий таркиби бир. номлари турлича дорилар эса фақат реклама ва даромад учун хизмат қилади.\nБугунги кунда ватанимиз ҳудудига кириб келаётган ва дорихоналарида сотилаётган «дори-дармонлар денгизи»да шифокорнинг чама олиши мураккаб бўлиб қолмоқда.\nТиббиёт тадқиқотчиларининг ёзишларига қараганда бугунги кунда амалиёт юритаётган ўртача шифокорлар 500 га яқин дори-дармонларни хотирасида сақлаб қолиши мумкин экан.\nУмумий амалиёт шифокори эса ўзининг кундалик ҳаётида эса ўргача 100 га яқин дори-дармонларни қўллаши ҳам тадқиқотлар натижасида аниқланган.\nБугупги кум фармацевтика фирмаларининг вакиллари иигн мсдикаментлар рецептлари, плакатлари ва ҳаказолар билш1 амалиё гдаги шифокорларни таъминлаб, маҳсулотларининг рекламасига сабаб бўлмоқдалар.\nАксарият ҳолларда эса уларнинг дистрибьютерлари (воситаАилари,вакиллари, оракашлари ва ҳаказо) шифокорлар билан бевосита тил бириктириб, дориларини мижозларга ўтказмоқдалар.\nБундай мисолларни кўплаб келтиришимиз мумкин. Шифокорларнинг маълум бир қисми фармацевтик фирмаларнинг дориларини тарғиб қилиб, мижозларга ўтказаётганлиги учун улар томонидан мунтазам равишда рағбатлантириб турилиши бугунги кунда сир эмас.\nБу рағбатлантириш даставвал шифокорларнинг махсус кийим-кечалари (халат, хирургик форма ва ҳаказо) тарзида амалга оширилса, ўта жонбоз ходимлар учун орг. техникалар (компьютер, ноутбук принтер, ксерокс) ёки маиший асбобускуналар(кофеварка, электр чойнак, музлаткич) тарзида берилади.\nБундай медиклар гуруҳи дориларнинг ножўя таъсири, нохуш асоратлари, монеъликлари ва баланд нарх-наволарига қарамасдан мижозларнинг ҳаммасига тавсия қилаверадилар. Бу эса ҳақли равишда даво натижаларининг ёмонлашиши- га, аҳоли саломатлиги сифатининг пасайишига ва табиийкифуқароларнинг ҳақли эътирозларига сабаб бўлади.\nБуниси ҳам бир нав, энг ачинарлиси аҳолига ва дори-дармонларга нисбатан бундай муносабат шифокор қасамёдида келтирилган тиббий деонтология ва касб этикаси меъёрларини қўпол бузилишига сабаб бўлади.\nДори-дармонлар рекламаси катта бизнес қоидаларига тўла-тўкис бўйсунади, бу эса тиббиётдаги мақсадга мувофиқликни эътиборга олинмаслигини келтириб чиқаради.\nТранснационал фармацевтик корпорациялар даромадларининг 10% дан камроғини дорилар синтези ва уларни теран ўрганиш, тадқиқ қилишга, 20% дан кўпроғини эса дори-дармонлар рекламасига сарфлайдилар. (Б. В Петровский 1988).\nДоридармонлар кундалик истеъмол моллари сирасига кирмайди, шу боисдан ҳам уларнинг рекламаси спиртли ичимликлар ва тамаки маҳсулотининг рекламасига ўхшаган моддий манфаатпарастликдан бўлак ҳеч нарса эмас.\nШуниси қизиқки, аксарият дори воситаларининг рекламасида уларнинг узоқ умр бахш этиши, мангу ёшлик, қиёматгача етадиган жинсий қувват ваъда қилинади, буларнинг барчаси аҳолининг шифокор билан маслаҳатлашмасдан мустақил дори қабул қилишига, унинг оқибатида эса турли-туман асоратлар келиб чиқади.\nБу далиллар биологик фаол қўшимчаларни ишлаб чиқаришга ихтисослашган фирмалар маҳсулотларига ҳам тааллуқли.\nМуаммонинг энг ёмон томони шундаки, бугунги кунда деярли ҳар қандай дори воситасини рецептсиз сотиб олиш мумкин. (наркотик таркибга эга бўлганлардан ташқари).фақат чўнтагинг бақувват бўлса бўлди.\nБугунги кунда Ўзбекистон Республикасида чоп этилаётган кўплаб ойнома, рўзнома, ҳафтаномаларнинг деярли ҳар варағида бирорбир дори рекламасига кўзингиз тушади. Бу борада айниқса « Даракчи», «\nҲордиқ», «Бекажон», «Суғдиёна»лар бир-биридан ўзишга ҳаракат қилмоқдалар. Мен тиббиётга ихтисослашмаган бу рўзномаларда қандай қилиб бунча рекламаларга йўл қўйилаяптийкин, деб жоним ҳалак! Уларни назорат қиладиган бирорта масъул идора йўқмикан?\nАлбатта Республика Соғлиқни Сақлаш вазирлиги бу борада бир қанча ислоҳотларни амалга оширмоқда.\nЖумладан, сентябр ойидан дориларни фақат рецептлар асосида берилиши бўйича қонун кучга кирган эди.\nАммо, жойларда бу қонунга амал қилиш нисбатан заиф кечмоқда.\nМана, ҳозир ҳам диққатни бевосита ўзига жалб қиладиган плакатлар, буклетлар, ёрқин ва ялтироқ қогозларга босилган, аксарият ҳолларда эса анча-мунча ёлғон маълумотларни ўз ичига сиғдирган қоғозларнинг бир уюми столимда турибди.\nМен уларни диққат билан кўздан кечираман. Бу афишаларнинг кўпида мазкур фирманинг айнан мана шу дориси бошқа фармакологик фирмаларнинг аналогик дори-дармонлари билан қиёсий тадқиқдан ўтказилганлиги ва ҳамма жиҳатлари бўйича улардан афзал эканлиги битиб қўйилган.\nҲайратланарлиси шундаки, уларнинг ҳаммасида ҳам айнан шу фирманинг дориси камроқ асорат бериши ва кўлами кенглиги чиройли жумлалар билан битилган.\nМасалан; «Буйрак ва сийдик йўллари саломатлиги учун табиатнинг бебаҳо инъоми», «қон томирлар учун қайгуриш-узоқ умр гарови», «Қонда қанд миқдорини ишончли назорати», «Юқори самарадорликнинг ишончли ҳамкори»,\n«Бизнинг доримиз-сизнинг онгли танловингиздир» қабилида. Бай-бай садаганг кетай, менимча шоир ва ёзувчилар унвондорларининг аксарияти фармакологик фирмалар билан ҳамкорлик қилишсалар керак, чунки адабиётдан йироқ оддий одамнинг бундай ҳашаматли ва сержило ибораларни топишига йўл бўлсин!\nМен-турли мавзулардан қирққа яқин китоб ёзган адиб-бундай болахонадор мақтовларни қиёматгача ҳам топа олмаган бўлур эдим.\nМен тиб олими ва амалиётдаги шифокор сифатида бу препаратларнинг мақтовларига ишониб, аксарияти қўллаб кўрдим, таассуфки уларнинг бирортасида анъанавий дориларга нисбатан афзалликни сезмадим.\nБу препаратларнинг ҳаммаси анъанавий қўлланилиб келинаётган ва самарадорлиги бир неча ўн йиллардан буён ишончли бўлиб келаётган доридармонлар нархларига қараганда икки-уч баробар қиммат. Демак мижоз дорининг фақат ялтироқ қутиси, сержило идишива ҳашаматли рекламаси учун қўшимча пул тўлаётган бўлиб чиқмоқда.\nДори-дармон бозорининг даллоллари устоз шоирнинг қуйидаги мисраларини беихтиёр ёдга солади;\nБозорга ўхшайди ишқ ҳам маъни.\nИккиси ичра ҳам кўрмадим асло Молим ёмон деган бирор кимсани.\nУмумжаҳон соғлиқни сақлаш Ташкилотининг маълумотларига кўра 2000 йиллар арафасида бир йилда 2 млн дан ортиқ одамлар дориларнинг қурбонларига айланганлар. Бугунги кунга келиб бу кўрсаткич икки-уч ҳисса ошган бўлса ажаб эмас.\nИлмий-техника ривожланган замонавий дунё шароитида медикаментоз терапия янги муаммоларни келтириб чиқармоқда. Жумладан 1958 йили Ғарбий Германиянинг «Хеми грюнетал» фармацевтик фирмаси «талидомид» препаратини сотувга чиқарган. Ўзиям, рекламага «якан» ни аяшмаган.\nҚисқа фурсат ичида у тинчлантирувчи, асабни хотиржамловчи, уйқуни яхшиловчи препарат сифатида кўплаб мамлакатларда сотилган.\nОрадан ҳеч қанча муддат ўтмасдан ушбу препарат ўз «совға»сини беришни бошлаган, уни қабул қилган ҳомиладор аёллардан жаъми 20 мингдан ортиқ болалар қўлсиз-оёқсиз дунёга келганлар. Шунингдек,\nЕвроцада донг қозонган «Примадос», «Шеринг АГ» фармакологик фирмаларининг маҳсулотларидан кўплаб норасо ва ақли заиф болалар дунёга келган, «Болюль хапдориси» билан чўмилтирилган болаларнинг 70 нафари эса нобуд бўлган. «Циба-Гейги» фирмасининг «клиоквинол « дорисини қабул қилган 11 минг одам ақли-ҳушидан жудо бўлган, 1000 га яқинини жон таслим қилган. Япониядаги «Танабиэ сэйяку», «Такида\nЯкухин» «Нихон тиба Гайги» фармакологик фирмалари дорилари эса 20 минг япон ҳалқини қурбон қилган.\nБу рўйхатни истаганча чўзиш мумкин.\nОлисга бориб нима қиламиз. Бугунги кунда шифокорларимизнинг стол усти қўлланмасига айланган академик М.Д.Машковскийнинг «Дори воситалари (лекарственнье средства) «китобида 5 мингдан ортиқ дори воситалари хусусида маълумотлар келтириб ўтилган. Улардан фақат 240 га яқини доривор ўсимликлар, яна 600 га яқини доривор ўсимликлар асосида тайёрланган дори воситалари, холос.\nДемак, ушбу китобда келтирилган дори-дармонларнинг 4 мингдан ошиғини кимёвий таркибга эга бўлган синтетик дорилар ташкил қилади.\nАмалиёт майдонига ташланган дориларнинг бирортасида ножўя таъсир ва нохуш аломат йўқ деб ҳеч ким кафолат бера олмайди.\nМен мактабда ўқиб юрган пайтларим опамнинг қизи шамоллаб қолганди, шунда қўшни қишлоқлик шифокор уни катта дозада гентамицин билан даволаган.\nНотўгри даво оқибатида бечора қиз бир умр ногирон бўлиб қолди, қулоқлари умуман эшитмайди. Бугун оила қуриб фарзандлар кўрган жияним Чўли-ироқни, булбуллар навосини тинглашдан бир умрга маҳрум бўлиб қолди.\nБундай қурбонларнинг адади республикамизда қанчалар эканлигини ҳеч ким билмайди. На фақат гентамицин, балки сизомицин, тобромицин, канамицин, стрептомицинлар кар қилиши, буйрак фаолиятини издан чиқариши, антибиотикларнинг ҳаммаси дисбактериоз ва иммун танқислигига олиб келиши, тетрациклин, доксициклин, цефалоспоринлар жигар фаолиятини бузиши, левомицетин қон касаллигига мубтало қилиши, тутқаноққа қарши дориларни узоқ қабул қилиш ақлий заифликни келтириб чиқариши, пешоб ҳайдовчи препаратлар буйрак-тош касаллигини келтириб чиқариш билан биргаликда меъда ости бези фаолиятини ортга қайтмас тарзда издан чиқариши маърифатсевар инсонларнинг кўпчилигига сир эмас.\nБугунги кун медицинасининг энг катта хатоларидан бири сифатида «дори касаллиги» деган атаманинг пайдо бўлишидир.\nДемак, дори-дармонларни пала-партиш, шифокор маслаҳатисиз, катта дозада ва узоқ муддат қабул қилиш ўзига хос касалликлар гурухини келтириб чиқармоқда.\nЖаҳон афкор оммасини энг ташвишга солаётган ҳолатлардан бири ҳамма давлатларда аллергик ҳолатларнинг бетўхтов равишда кўпайиб бораётганлигидир.\nАгар 2000 йиллар бўсағасида аҳолининг 8,7% қисмида турли-туман аллергик ҳолатлар ва унга мойиллик кузатилган бўлса, ушбу кўрсаткич 2010 йилга келиб 16,5% ни ташкил этмоқда (Ж. Беляев, Н Оагпзоп 2010).\nТаассуфлар бўлсинки, бу ҳолат прогрессив равишда кучайиб бормоқда. Улар орасида дори-дармонлар оқибатида пайдо бўлаётган аллергик ҳолатлар 11,4% ни ташкил этади.\nСтатистик маълумотлардан кўриниб турибдики, умумий аллергиянинг з қисмини дори дармон аллергияси ташкил этмоқда экан.\nСофия тиббиёт Академияси тери касалликлари клиникасига мурожаат қилаётган беморларнинг 20,0% дан ортиқ қисми дори аллергиясидан шикоят қилиб келмоқда экан.\nАгар ўтган асрнинг 80 йилларида касалликлар таркибида турли-туман патоген замбуруғларнинг ҳиссаси бор-йўғи 3,0% ни ташкил этган бўлса, антибиотикларни пала партиш қўллаш оқибатида бугунги кунда 20,0% дан ошиб кетди.\nБу ҳолат вирусли касалликлар миқдорининг ҳам кескин кўпайиб кетишига олиб келди. Жумладан, ўтган асрнинг охирларида ҳам иммун танқислиги вируси, цитомегаловирус, герпес зостер, парранда гриппи каби вирусларни ҳатто шифокорларнинг аксарияти ҳам эшитмаган бўлса, бугунги кунга келиб улар тиббиётдан бутунлай йироқ одамларнинг ҳам кундалик ташвишларига айланиб қолди.\nБундай касалликларнинг урчиб кетишида замонавий медицинанинг, жумладан фармацевтика саноатининг ҳам салмоқли ҳиссаси бор. —\nТақдирнинг тақозоси билан бугунги кунда ер юзи аҳолисининг 5.0% дан ортиғи турли-туман гормонал препаратларни умрбод қабул қилишга маҳкумдирлар.\nКортикостероид гормонларини узоқ муддат қабул қилиш иммун тизимини кескин пасайишига, инфекцияларга берилувчанлик- ка, қонда қанд миқдорининг ошиб кетишига, баданда шиш пайдо бўлишига, суякларнинг синувчанлигига, буйрак ва жигар етишмаслигига олиб келади.\nУмрбод инсулин қабул қилувчиларнинг фожеалари ҳам бундан кам эмас.\nРоссия федерациясида ўтказилган тадқиқотларга кўра хирургик, терапевтик, гинекологик ва урологик касалликларда операция, анъанавий дориларга витаминлар инъекциясини қўшиб қўллаб қиёсий таҳлил ўтказилган.\nИшончли манбаларнинг маълумотларига кўра инъекцияда витаминлар олган беморларнинг бирортасида ҳам касалхонада бўлиш муддати, операция жароҳатининг битиши, умумий аҳволнинг яхшиланиши витамин олмаган беморларга (назорат гуруҳига) қараганда сезиларли даражада ўзгармаган.\nХулоса қилиш мумкинки, XX асрда энг катта умид богланган, шов-шув қилинган витаминлар ҳам инсон ҳаёти сифати ва саломатлиги даражасига улкан таъсир кўрсатмас экан. Буни бутун дунё илми-аҳкомлари, шу жумладан Россия олимлари ҳам тан олишмоқдалар.\nБугунги кунда жаҳондаги дори-дармон савдоси даромад келтириши бўйича қурол-ярог, наркотик ва одам савдосидан кейин тўртинчи ўринни мустаҳкам эгаллаб келмоқда. Шундай экан, фармацевтика саноати аҳоли саломатлигига қандай таъсир кўрсатишдан қатъий-назар халқ хўжалигининг барча жабҳалари орасида энг даромадлиси бўлиб келган ва шундай бўлиб қолаверади. Ундан мўмай даромад кўриб кела- ётганлар эса реклама учун имонларини ҳам шайтонга бериб юбормоқдалар.\nУжар статистик маълумотларни келтириш билан ўқувчини ҳам анча саросимага солиб қўйдим, шекилли. Мақола интиҳосида медиклар ҳаётидан олинган, мавзумизга бевосита тааллуқли бўлган бир латифани келтириб ўтишни лозим топ\n«Уттиз йил ишлаб қўйган бир шифокор (айтайлик, невропатолог) ўглини ҳам медицинага ўқитибди. Ўгли институтни битириб, икки ойча мустақил ишлагандан кейин отасининг олдига келиб;\n— Дада, — депти. Мен сизга қараганда ақчлироқ ва билимдонроқ дўхтир эканман.\n— Нима сабабдан бундай деяпсан болам, -ҳайратланибди отаси. Бирор далшинг борми?\n— Сиз фалонча амакини эсимни таниганимдан бери ҳар йши икки мартадан даволайсиз, — депти ўгли. Аммо уни дарддан бутунлай фориг қша олмадингиз. Мен эса бир даво курсидаёқуни бутунлай тузатиб юбордим.\n— Сен менга қараганда анна аҳмоқ ва жоҳил экансан, — депти отаси надомат билан. Ахир, шу мижознинг пули билан сени суннат тўйи қилдим, мактабда ўқитдим. Институтга киритдим, уйлантирдим, ишга жойладим. Яшаб турган уйингнинг ярим пули ҳам унинг чўнтагидан чиққан. Ахир, согиб турган сигиримиздан жудо қилибсан-ку, каллаварам!\nҚиссадан ҳисса шуки, замонавий медицина ҳар қанча илғорлашиб, тараққий этиб кетмасин, халқ табобати ва шарқ тиббиёти, диний табобат билан уйғунлашмас экан, юқоридаги шифокорнинг тутумидан ҳеч қандай фарқи қолмайди.\nРеспублика бўйича ўтказиладиган профилактик тадбирлар кўламини кенгайтириш, телевидение ва радио орқали тутуруқсиз хонандалар ва инсон маънавиятини тубанлаштиришга хизмат қилувчи турк, мексика, корея телесериалларни эмас, балки соглом турмуш тарзини кўпроқ тарғиб қилиш,\nфизкультура ва спорт секцияларининг ҳамабоплигини таъминлаш, асрлар мобайнида буюк халқимиз сиҳатини муҳофаза қилиб келган донишманд аждодларимиз илмий-тиббий меросларини теранроқ ўрганиш ва аҳолига етказиш, серқуёш ҳудудимизда ўсаётган доривор ўсимликлардан кенгроқ фойдаланиш бугунги кун замон талабларидандир.\nИстеъмолимизда бўлган ҳар қандай озиқ маҳсулотларининг дориворлик хусусиятига эга бўлиши, ҳар қандай даво ҳисоблаб қабул қилинадиган маҳсулот озиқ


Avtoritet Group – Uniting the largest brands of car business\nҚўнғироқ қилиш +998 (71) 203-09-90\n«Avtoritet Group» – бу битта савдо белгиси остида фаолият юритадиган О’збекистондаги о’з соҳасининг етакчи компанияларининг бирлашмаси. Бизнинг «Avtoritet Group» компанияларимиз о’з фаолиятини автомобилларни сотиш, автомобилларга кафолатли ва сотишдан кейинги хизмат ко’рсатиш, автомобиллар ва эҳтиёт қисмларини етказиб бериш билан шуг’улланади.\nЖаҳон тажрибаси креатив ёндашув, узлуксиз ривожланиш ва жадал о’сиш билан биргаликда бу Avtoritet Group муваффақиятининг асоси.\nНима учун бизни танлашади\nБиз ҳеч қачон то’хтамаймиз ва доимо тараққиёт ҳаракатидамиз. Белгиланган вазифалар бизни қизиқарли ечимлар ва янги имкониятларни топишга илҳомлантиради. Бизнинг қоидамиз: «Avtoritet Group» компаниялар гуруҳи ҳар куни янги босқичга ко’тарилишлари керак. Шунинг учун бизнинг вазифамиз нафақат рақобатчилар орасида етакчи мавқега эга бо’лиш, балки хизмат сифатини ҳар куни яхшилашдир.\nЎзбекистон автомобилсозлик саноатида 5 йил давомида лидерлик қилиш\nта таъмирланган энгил автомобиллар\nтаъмирланган юк машиналари\nЮк ташиш транспорти ва сервис\nЁъловчилар транспорти ва сервис\nҲамкоримиз – юк машиналари, шатакчи ва тиркамалар учун эҳтиёт қисмларни ишлаб чиқарувчи САМПА компаниясига – ишончли ва самарали ҳамкорлигимиз учун о’з миннатдорчилигимизни билдирмоқчимиз. САМПА маҳсулотлари 123 та давлатга етказиб берилади ва биз О’збекистон улар қаторига киритилганидан мамнунмиз. Ишлаб чиқариладиган маҳсулотлар ҳажми: йилига 10000 тоннагача.\nБиз билан бўлганингиз учун раҳмат!\nБизнес учун кенг имкониятлар\nКелажакни биргаликда қурайлик!\nМиробод туманида Авторитетнинг олтинчи филиали очилиши!\nAVTOritet автомажмуалари тармоғи 2 ёшга тўлди


Stadion.uz сайти Ўзбекистон чемпионатидаги келишилган ўйинга қарши ўз норозилигини билдирди - Anhor\nAnhor Все посты Stadion.uz сайти Ўзбекистон чемпионатидаги келишилган ўйинга қарши ўз норозилигини билдирди\nБугун Stadion.uz сайти Ўзбекистон чемпионатидаги келишилган ўйинга қарши ўз норозилигини баён қилди.\n“Биз ҳақиқатан ҳам “театрлаштирилган саҳна”ларни ўз сайтимиз орқали ёритмоқчи ёки тарғибот қилмаймиз. Танқидий ва келишилган ўйинларни фош қилиш бўйича мақолалар эса давом этади. Бу бизнинг муҳим позициямиз”, – деб ёзади “Стадион” нашри..\nБугун эрталаб сайтга жойлаштирилган, аммо кейинчалик ундан олиб ташланган мақола мурожаат-хат шаклида ЎзПФЛ ва ЎФФга тақдим қилинган.\n“Биз футболимиз раҳбарларидан спорт журналистлари билан учрашув ташкил қилишни сўрадик. Шу боис, айрим жиҳатларни инобатга олган ҳолда, бугун эълон қилинган норозилик мақоламизни вақтинчалик сайтдан олиб туришга қарор қилдик. Аввал ЎзПФЛ раҳбари, кейинчалик эса ЎФФ президенти билан учрашганимиздан кейин сайтимиз орқали бу масалага батафсил тўхталамиз. Унгача эса Фарҳод Магометов ва ЎФФ қошидаги келишилган ўйинларга қарши кураш комиссияси раҳбари Аҳрол Иноятов билан учрашувни кутамиз.\nМақола ҳозирча сайтдан олинганидан ҳеч қандай фожиа ясамаслигингизни сўраймиз. Биз келишилган ўйинларга қарши шу пайтгача курашиб келганмиз ва бундан кейин ҳам курашишда давом этамиз”, – дейилади сайтдаги хабарда.\nҚуйида эътиборингизга Stadion.uz сайтининг танқидий мақоласини келтирамиз:\n«Хабарингиз бор, сўнгги йилларда ўзбек футболида яна кескин пасайиш бошланди. Терма жамоаларимизнинг халқаро ўйинлардаги натижалари ёмонлашиб бормоқда. Ўсмирларимиз ЖЧга чиқа олмади, терма жамоамиз Осиё ўйинларида нимчорак финалдан нарига ўта олмади.\nЎзбекистон миллий терма жамоаси ҳозирча легионерлар ҳисобига ўз савиясини нисбатан ушлаб турибди. Бош жамоамизнинг “Осиё кубоги — 2015”да қандай натижа қайд этишини ҳеч ким ишонч билан айта олмайди. Буларнинг барчасига миллий чемпионатимиз сабабчи экани ҳеч кимга сир эмас. Олий ва Биринчи лига мусобақаси ботқоққа ботиб ётибди. Келишилган ўйинлар ва тотализаторга ўйинларни тикиш кундан-кунга авж олиб бормоқда. Ҳаммаёқ “театр”. Айниқса, мавсумнинг сўнгида бу ҳолат жуда ҳам авж олади. Медаллар учун курашаётган ва Олий лигада қолишни истаган жамоалар таваккал қилишни, мардларча курашишни истамайди. Келишади, сотиб олади, керак бўлса, ҳакамлар билан “ишлайди”.\nЭссиз давлат томонидан ажратилаётган шунча пуллар, эссиз яратилган имкониятлар-у қурилган стадионлар. Айниқса, мухлисларга жуда ачиниб кетасан киши. 5:4 ҳисобида ўйнаса, мухлислар голлардан олам-олам қувонч олади, деб фикрлайдиган, ўзидан барчани аҳмоқ деб ўйлайдиган “ақлли” мураббийларимиз бор.\nМана шундай “театр”ларда “пишаётган” футболчилар терма жамоа сафида сал босимга дуч келса, довдираб қоляпти, оёғи қалтираяпти, ютқазяпти.\nКатта мақсад йўлида ташкил этилган сайтлар, асосан, фидойилик эвазига фаолият юритади. Ҳамкасбларимиз ўзбек футболининг ютуғини кўришни истайди. Бироқ ‘театр’ларни тарғиб қилишни мақсад қилмаган.\n“Металлург” — “Бухоро” (4:3) ўйини Европа таҳлил компанияси томонидан келишилган деб топилганди. Ушбу ўйин борасида ФИФА ЎФФдан сўраб-суриштиргани ва ЎФФ раҳбарияти мазкур ўйин ҳақиқатан ҳам келишилган бўлганини тан олганидан хабаримиз бор. Аммо ЎФФ ва ЎзПФЛ ҳамон ушбу ўйин борасида жиддий чорак кўрмади. Натижада келишилган ўйинлар “болаламоқда. Ундан кейин бундай шубҳа остига “Сўғдиёна” — “Навбаҳор” (5:4) ўйини олинди. ФИФА, ЎФФ ва барча ўзбек футболи жамоатчилигига “тупуриб” қўйганини кўрсатиб қўйиш мақсадида жамоаларимиз яна бир 5:4 ҳисобни намойиш қилиб берди. Клубларимизда, мураббийларимизда, футболчиларимизда на ор бор, на ғурур!\nАслида мухлисларни, журналистларни ва футбол оммасини овора қилиб нима қилишади? Ҳаммани овора қилмасдан футболни қоғозда ‘ўйнаб’ қўя қолсин. Ахир барчаси олдиндан маълум бўлса?!\nБиз, Stadion.uz сайти ижодкорлари, ЎФФ томонидан келишилган ўйинларга қарши жиддий кураш бошланмагунича, ўзбек футболи ифлосликлардан тозаланмагунича, ўзбек футболини ёритмаслигимизни маълум қиламиз. Бизга ҳалол футбол керак. Унгача эса Европа ва халқаро футбол билан яшаймиз.\nШунингдек, ЎФФ президенти Мираброр Усмонов, ЎзПФЛ бош директори Фарҳод Магомедов, ЎФФ қошидаги келишилган ўйинларга қарши кураш комиссияси бошлиғи Аҳрол Иноятовдан спорт журналистлари билан учрашув ташкил қилишларини сўраймиз. Келишилган ўйинларга қарши биз кутган кураш бошланмаса, бу борада ФИФАга мурожаат қилишга мажбур бўламиз. Ўлиб бораётган футболимизнинг аҳволига жим қараб тура олмаймиз!\nБундан ташқари, Ўзбекистоннинг барча терма жамоалари бош мураббийлари — Миржалол Қосимов, Шуҳрат Мақсудов, Равшан Ҳайдаров, Александр Мочинов ва бошқаларни бундай жирканч иллатга қарши курашишга чорлаймиз. Ахир улар ҳам терма жамоага юксак кадрлар етишиб чиқишидан манфаатдор эмасми?!»


Муҳриддин Ҳолиқовнинг автоҳалокатга учрашига маст ҳолда машина бошқаргани сабаб бўлганми? - 19 Октября 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Октябрь » 19 » Муҳриддин Ҳолиқовнинг автоҳалокатга учрашига маст ҳолда машина бошқаргани сабаб бўлганми?\nМуҳриддин Ҳолиқовнинг автоҳалокатга учрашига маст ҳолда машина бошқаргани сабаб бўлганми?\nМарҳумнинг акаси мазкур саволга жавоб берди\nЎзбекистонда хизмат кўрсатган артист Муҳриддин Холиқовнинг акаси Шаҳобиддин Холиқов хонанданинг ўлими ҳақида гапириб берди.\nУнинг сўзларига кўра, Муҳриддин Холиқов шўхлик қилган. Трасса катта ва ҳеч ким йўқ бўлгани учун улар иккита машинада қувлашмачоқ ўйнаган. Шу автоҳалокатга сабаб бўлган. Бироқ Шаҳобиддин Холиқов хонанда маст бўлмаганини таъкидлади.\n«Тўғриси улар озгина ёшлик, шўхлик қилишди. Иккита машина бир-бири билан қувлашмачоқ қилишди. Чунки катта трасса эди. Йўлда ҳеч ким йўқ эди. Кейин ҳар хил гап-сўзлар бўлди. Муҳриддин ичмаган эди. У балиқ пишириб ўтирганди. Ўша ерда яна бир балиқчи бор эди. У менинг қармоғимда тутиб бер иккита тутсанг биттаси меники деди. Кўплар маст экан деб айтган. Йўқ, маст бўлганда, қизиб турган ёғнинг устига туриб телефонда балиқни расмга олган. ичган одам ундай туролмайди. Буни тақдир дейди. Бундай нарса ҳеч кимнинг бошига тушмасин», — дейди у.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 31 | Добавил: Sherlaruz.CoM | Теги: #xabarlar, #Yangilik, #новости, #Yangiliklar, #uznews, #news, #newsuz, #habarlar, #ahborot | Рейтинг: 0.0/0


By Зубайр Исмоил on 01/23/2020 МАҚОЛАЛАР ҚАБРИСТОНГА ОИД ҲУКМЛАР\n71 – Тобут кўтаришдаги тирбандлик\nҚатода раҳимаҳуллоҳ айтади: «Асовиралардан бирининг жанозасига қатнашдим. Улар тобут олдида тирбандлик пайдо қилишди. Шунда Абу Сивор ал-Адавий раҳимаҳуллоҳ бундай деди: “Ажабо, анавилар афзалми, ё Муҳаммад саллаллоҳу алайҳи ва салламнинг асҳобларими?! Улардан бири тобутни кўтариш учун бўш жойни кўрса кўтарар, бўлмаса четга ўтиб, ҳеч кимга озор бермас эди”».\nИсмоил ал-Жаҳдарийдан ривоят қилинади: «Жанозага чиққан эдик, Ҳасан раҳимаҳуллоҳ тобутга ёпирилаётган одамларни кўриб: “Анавиларга нима бўлган?! Ўйлашимча, шайтон одамларни сезиб қолиб, ажрларини пучга чиқариш учун ортларидан тушган кўринади”, деди».\nСолиҳлардан бирининг тобутини кўтаришга бир тўда одамлар ёпирилаётганини кўрган Ҳасан Басрий: «Унингдек амал қилишда беллашинглар», деди. Бу билан у киши аслида энг буюк мақсад маййитнинг тобутига ёпирилиш эмас, балки амалларида унга эргашиш эканига ишора қилди.\nИбн Ҳазм раҳимаҳуллоҳ айтади: «Тобутга ёпирилиб, тирбандлик юзага келтириш жоиз эмас. Чунки ундай қилиш илгари учрамаган бидъатлардандир…\nБизга Вакеъ Рабеъдан, у Ҳасандан ривоят қилишича, у киши тобутга ёпирилишни ёмон кўрар, тобут ёнида тиқилинч келтириб чиқараётган одамларни кўрса: “Анавилар шайтонлардир”, дер экан».\nБаҳутий айтади: «Абу Ҳафс ва бошқалар: “Тобут устига ёпирилиб, уни кўтаришни талашиш макруҳдир”, деди».\n«Баъзи юртларда одат бўлганидек, тобутни кўтариш учун унинг устига ёпирилиш суннат амал ҳисобланганида уламолар ихтилофга ўрин қолдирмайдиган қилиб ушбу суннат амални бизларга етказишга тиришган, ҳаммадан аввал салафларнинг илк авлоди бу амални бажаришга шошган бўлар эди. Бундан маълум бўладики, иш биз ўйлагандай эмас экан. Маййитни дафн этишдан кечиктиришни келтириб чиқарадиган мазкур тирбандлик суннатга зид саналган бидъат экан».\n72 – Тобут кўтаришни паст санаш\nБаъзи одамлар мусулмон биродарининг тобутини кўтаришни ўзига эп кўрмайди. Ҳатто баъзи юртларда бу иш муайян бир тоифага тегишли фаолиятга айланиб қолган.\nНававий айтади: «Шофеий ва мазҳаб уламолари бундай дейди: “Тобутни кўтариш пастлик ёки мурувватсизлик эмас, балки у яхшилик ва тоат, маййитга ҳурмат бажо келтиришдир. Бу ишни саҳобалар, тобеинлар ва улардан кейин яшаган илм ва фазилат соҳиблари ҳам қилган”».\nИбн Аттор айтади: «Тобутни кўтариш Расулуллоҳ саллаллоҳу алайҳи ва салламдан собит суннат бўлиб, унда ҳеч қандай пастлик ҳам, мурувватсизлик ҳам йўқ».\nИбн Субкий деди: «Маййитни кўтариш яхшилик ва икромдир. Унда пастликдан асар ҳам йўқ».\n«Салафи солиҳлар замонида ғассоллик билан шуғулланадиган шахс ҳам, маййитни кўтарувчи ҳаммол ҳам бўлмаган. Балки улар бир-бирларини ювар, бир-бирларининг тобутини кўтарар эдилар».\n73 – Маййит ётган тобутнинг енгил ё оғир бўлиши\nТобутнинг енгил ё оғир бўлиши ёки қимирлаши унда ётган маййитнинг солиҳ ёки бузғунчи-фосид эканига далолат қилмайди.\n«Доимий фатво қўмитаси» айтади: «Тобут оғир ё енгил бўлишини ҳиссий сабаблардан бошқасига боғлаш тўғри эмас. Бу нарса маййитнинг семиз ёки ориқ бўлиши билан боғлиқдир. Ким «тобутнинг енгил бўлиши маййитнинг кароматидан, оғир бўлиши эса фосиқлигидан далолат», деб ўйласа, билишимизча, пок шариатимизда бундай хулосани кўрсатадиган бирор асос йўқдир. Тобут ичида ётган маййитнинг қимирлашига келсак, бу ҳодиса маййит ҳали тирик эканига, ўлмаганига далолат қилади. Бундай ҳолатда унинг иши яхшилаб ўрганилиши, мутахассис табибга текширтириб, тириклиги ё ўлгани таъкидлаб олиниши керак бўлади. Вафот этгани аниқ билинмагунча дафн этишга шошмай турилади».\nДемак, «тобутнинг оғир ё енгил бўлиши жасаднинг семиз ё ориқлиги, катта ё кичик бўлишига қараб фарқланади.\nҲақ йўлдан оғган баъзи тушунчаси заиф кишилар даъво қилишича, бир маййитнинг ўзи кўтарувчиларга гоҳ оғир, гоҳ енгил туюлиши, гоҳида тобутини учириб кетиши ёки тобут кўтариб кетаётган кишиларни ўзи дафн этилишни хоҳлаган тарафга қараб олиб кетиши мумкин экан. Ёки маййит ўзига хос кароматидан ёки солиҳ бандалигини, Аллоҳнинг авлиёларидан эканини билдириб, уларни бошқа тарафга йўналтирар эмиш. Буларнинг бари ўша тобут кўтарувчилар тарафидан тўқилган ёлғон даъволардан бошқа нарса эмас. Саҳобаи киромлар разияллоҳу анҳум ададлари кўп бўлган, салафларнинг энг яхшилари ва имомлари бўлишган. Салоҳиятда, ибодатда, тақвода ва Аллоҳга яқинликда анавилардан кўра яхшироқ бўлганлар. Шу билан бирга, бирорталарининг жанозасида мазкур ишлардан ҳеч бири содир бўлмаган».\n Ибн Абу Шайба «Мусаннаф»да ривоят қилган, 7/432-433, 12116-ҳадис.\n Ибн Абу Шайба «Мусаннаф»да ривоят қилган, 7/433, 12117-ҳадис.\n Ибн Ражаб. «Фатҳ ал-Борий», 3/179.\n «Ал-муҳалло», 3/409-410, 622-рақам.\n «Шарҳ мунтаҳо ал-иродот», 2/128.\n Шайх Абдураҳмон ибн Қосим раҳимаҳуллоҳ. «Ҳошият ар-равз ал-мурбиъ шарҳ зод ал-мустақниъ», 3/109. Учинчи нашр, 1405 ҳ.й.\n Қаранг: «Ал-ибдоъ», 200-бет.\n «Мажлис фи аҳком ал-мавто», 396-бет.\n Тожуддин ас-Субкий. «Муъид ан-ниъам ва мубид ан-ниқам», 142-бет. Муҳаққиқ: Муҳаммад Нажжор в.б. Қоҳирадаги «Мактабат ал-хонжий» нашриёти, иккинчи нашр, 1413 ҳ.й.\n «Фатово ал-лажна ад-доима лил-ифто», 9/86, 2873-фатво, биринчи тўплам, Шайх Ибн Боз раҳимаҳуллоҳ раҳбарлиги остида.\n Аввалги манба, 9/87-88, 7598-фатво, биринчи тўплам, Шайх Ибн Боз раҳимаҳуллоҳ раҳбарлиги остида.\nAvvalgi maqolaСийрат: Пайғамбаримизга илк ваҳий тушиши (2)\nKeyingi maqola Тафсири муяссар: “Бақара” сураси, 183-187 оятлар


Боғчадан тортиб, олийгоҳгача коррупция - Саидов (+видео) - hudud24.uz\n2021, 05-Mart | 11:25\nБош саҳифа Мультимедиа Видео Боғчадан тортиб, олийгоҳгача коррупция – Саидов (+видео)\n02:04 / 10-09-2019\n“Ҳозирги кунда ижтимоий тармоқда энг кўп муҳокамалар олий таълимда контракт учун тўланадиган пулнинг миқдори тўғрисида кетяпти. Бизда энг катта муаммо афсуски, таълим тизимимизда коррупциявий онгни шакллантирдик. Боғчадан бошлаб… Боғчадаги болангизнинг тарбиячисига туғилган куни, янги йил, 8 мартда совға қилмасангиз, айтади, анави бундай совға қилибди, деб. Бу нима деган гап?! Кейин мактабда, олий таълимда бошланади”, дейди депутат.\nАввалги мақолаДоллар курси яна кўтарилди\nКейинги мақолаБуқаламуннинг ранги қандайлигини биласизми?


Эронда масжидни портлатганлар осилди\n14 май 2021, Тошкент вақти: 11:12\nЭроннинг Систон-Балужистон вилоятида 28 май куни маҳаллий масжидда содир этилган портлашга алоқадорликда гумон қилинган уч шахс қатл қилинди.\nИРНА агентлигининг билдиришича, бу шахслар ҳужум қилинган масжид олдида омма кўз ўнгида дорга осилган.\nПайшанба куни содир этилган портлашда 20 дан зиёд киши нобуд бўлган, юзлаб одам тан жароҳати олганди.\nМаҳаллий расмийлардан бири жума куни АҚШни масжидга ҳужум қилган шахсларни ёллаганликда айблади.\nМасжиддаги портлашни кескин қоралаган АҚШ ҳукумати Теҳрон иддаоларини рад этди.


ЎзА - Ишчи гуруҳ аъзолари теримчилар ҳузурида\nИшчи гуруҳ аъзолари теримчилар ҳузурида\nЎзбекистон Республикаси Олий Мажлиси Сенати аъзолари ва Қонунчилик палатаси депутатлари, шунингдек, жамоат ташкилотлари вакилларидан иборат Республика ишчи гуруҳи аъзолари Қорақалпоғистон Республикаси Тахиатош, Нукус, Хўжайли ва Кегайли туманлари фермер хўжаликлари пахта далаларида бўлиб, карантин қоидаларига риоя этган ҳолда ўрганиш ишларини олиб борди.\nТахиатош нафақат саноати, балки, қишлоқ хўжалиги соҳаси ривожланган туманлардан биридир. Мазкур туманда ҳозирги кунда 74 мингдан ортиқ аҳоли истиқомат қилиб, уларнинг 30 фоиздан ортиғи қишлоқ жойларида яшайди. Шу сабабли, теримчиларнинг кўпчилиги шаҳардан келади. Тумандаги кластер томонидан теримчиларга автобуслар қатнови йўлга қўйилган. Ҳозирги кунга қадар туманда 3 минг тоннадан ортиқ пахта хом-ашёси териб олинди.\nТеримчиларни қўллаб-қувватлаш мақсадида туманда энг кўп пахта терувчилар ўртасида мусобақа ташкил этилган. Ғолибларга телевизор, микротўлқинли печ, сув иситгич ва ҳар бир иштирокчига пахта пулларидан ташқари 50 минг сўмдан мукофот пуллари топширилмоқда. Ҳозирги кунда иккинчи терим давом этаётган бўлиб, теримчиларга пахта хом-ашёсининг ҳар бир килограмми учун 1400 сўмдан, ҳар беш кундан кечиктирмасдан пуллари ўз вақтида тўлаб берилмоқда.Теримчиларнинг маданий ҳордиқ чиқариши учун ташаббускор ёшлар томонидан ҳар куни тушлик пайтида концерт дастурлари ташкил этилиши йўлга қўйилган.\nИшчи гуруҳ вакиллари тумандаги «Мустақиллик», «Қувонч», «Худайберди Ражапбай» фермер хўжаликларининг пахта далаларида бўлиб, теримчилар билан суҳбатлашди. Йиғим-терим ишлари санитария ва гигиена қоидаларига риоя қилган ҳолда ташкил этилгани теримда иштирок этаётганлар учун муносиб меҳнат ва дам олиш шароити яратилганига гувоҳ бўлди.\nАзалий деҳқонлар юрти бўлмиш Нукус туманида бу йилги пахта теримида 1200 нафар уюшмаган аҳоли ва Нукус шаҳридан 800 нафар теримчи иштирок этмоқда. Туманда пахта етиштиришга ихтисослашган 115 фермер хўжалиги бўлиб, уларда жами 24 отряд ташкил этилган. Теримчилар учун муносиб меҳнат ва дам олиш шароитлари яратилган бўлиб, барча ишлар санитария ва гигиена қоидаларига риоя қилган ҳолда ташкиллаштирилган. Терим пуллари ҳар беш кундан тўлаб берилмоқда.\n–“Қутанкўл” овули ҳудудидаги “Ӱразгул-Абат” фермер хўжалиги даласида пахта теряпмиз, – дейди илғор теримчилардан бири Байрамгул Гулманова. – Ҳамма шароитлар мавжуд. Пулларимизни ҳар беш кундан бериб туришибди. Кунига 150-210 килограммгача пахта теряпмиз. Пандемия шароитида бу биз учун қўшимча даромади манбаига айланди.\nИшчи гуруҳ аъзолари шунингдек, туманнинг “Ақманғит” овулидаги “Рисқ Насиба”, “Шӱртанбай” овулидаги “Мақсим ӱй” ҳамда “Қонис Ботир” фермер хўжаликларида пахта тераётган теримчилар билан суҳбатлар олиб борди. Илғор теримчиларга совғалар топширилди.\nХўжайли туманидаги “Жангабай Жаулан”, “Бакиев Ўткир”, “Джумаш ота”, “Ободонлаштириш” ва “Тангатаров Сахий” фермер хўжаликлари далаларида мўл ҳосилни йиғиб-териб олиш ишлари билан банд бўлган теримчиларга меҳнат ва дам олиш учун яратилган шароитлар кӱздан кечирилди. Бугунгидек пандемия даврида терим ишларининг санитария-эпидемиология нормаларига амал қилинган ҳолда ташкил этилиши, теримчилар билан меҳнат шартномаларнинг тузилиши, терим пулларининг ўз вақтида тўланиши ҳамда дала бошида иссиқ овқат ва ичимлик суви билан таъминланиш ҳолатларини ўрганилди.\nИшчи гуруҳ аъзолари, шунингдек, Кегайли туманига ҳам ташриф буюриб, “Жузимбоғ”, “Қумшунгил”, “Дӱстлик”, “Қипчоқ” овул фуқаролар йиғинларидаги бир қатор фермер хўжаликларида бўлиб, теримчилар билан суҳбатлашди.\n– Терим пулларидан ҳеч қандай муаммо йўқ. Ҳар беш кунда олиб турибмиз, – дейди теримчи Гулсанем Қабулова. – Меҳнат шартномалари тузилган. Ҳар куни 120-130 килограммгача пахта тераман. Фермер дала бошида иссиқ овқат ва ичимлик сувлари билан таъминлаб қўйибди.\nТумандаги ташаббускор, қобилиятли ёшлар томонидан дала бошида теримчиларга маданий-кўнгилочар тадбирлар мунтазам ташкил этилмоқда. Ичши гуруҳ аъзолари илғор теримчиларга совғалар топширди.\nЎрганиш ишлари Оролбӱйи туманлари бўйлаб давом этмоқда.


ЎзА - Амир Темур ҳақида арзирли экран асари яратилишига умид уйғонди\n14.06.2019 09:54:44 Чоп этиш версияси\nАмир Темур ҳақида арзирли экран асари яратилишига умид уйғонди\nШу кунларда шонли тарихимиз юзасидан ишланган Исломхўжа, Исо Термизий ҳақидаги дастлабки фильмларнинг муваффақияти Соҳибқирон Амир Темур ҳақида арзирли экран асарлари яратилишига умид уйғотади. Албатта, фильмнинг асоси – сценарий. Бу борада ҳам муваффақиятли изланишлар олиб борилмоқда. Хусусан, Амир Темур ҳақидаги салмоқли публицистик мақолалари ва китоблари билан тилган тушган ёзувчи Ҳаким Сатторийнинг “Шер ҳамлага чоғланади” киносценарийси (у ёзувчининг яқинда иккинчи марта нашр этилган “Соҳибқирон абадияти” китобида эълон қилинган, 410-443 бетлар) фикримиз далилидир. Асар “Соҳибқирон юлдузи” журналининг 2014 йил 3-сонидан ҳам ўрин олган, шунингдек, Ёзувчилар уюшмаси драматургия кенгашида муҳокама қилиниб, ижобий баҳо олганди.\nСценарий билан ўз вақтида Шуҳрат Аббосов, Рихсивой Муҳаммаджонов сингари марҳум киноусталар таниш бўлган, қўллаб-қувватлаганди. Тарихчи олим Убайдулла Уватов, адабиётшунос Шуҳрат Ризаев, режиссёрлар Маҳкам Муҳаммедов, Ҳилол Насимов ҳам у асосда экран асари яратиш мумкинлигини таъкидлашган.\nЁзувчи Ҳаким Сатторийнинг ушбу асари Соҳибқирон Амир Темур ҳаётининг йигитлик йилларига тўғри келадиган 1361 йил куз ва 1362 йил баҳорида кечадиган тарихий воқеалар асосида яратилган. Маълумки, энди камолот босқичига қадам қўйган 25 ёшли Темурбек ўша йилларда ўзи мустақил қўшин тузиб, мўғул истилосига қарши курашга киришган эди.\nСценарий воқеалари Самарқанд ва Бухоро шаҳарлари атрофида кечади. Ўз толеини излаган йигит бу қадимий масканлар ҳудудларида чарх уриб, дастлабки ҳаракатларини бошлайди. Унинг қалби ватан озодлиги ва халқ эрки туйғуси билан тўлиб-тошган. Бу вазифани уддалаш эса осон эмас, кишидан метин иродадан ташқари улкан ақлий ва жисмоний салоҳият талаб қилади. Муаллиф эътиборни шу нуқтага қаратади ва воқеалар оқимида Темурбекнинг ҳам жисмоний, ҳам ақлий қобилиятини намоён қиладиган эпизодлар яратади. Бунда олов-оташ йигитнинг ёш ва гўзал қаллиғи Ўлжой Туркон билан суҳбатлари ва Сўхори қишлоғида улуғ пир Мир Саййид Кулол даргоҳида кечадиган воқеалардан фойдаланади.\nГўзал, ёш қаллиғининг кўнглини овлашга астойдил киришган йигит унга янги узилган сархил мевалардан туҳфа қилади. “Бизнинг умум шодлигимиз — юртимизнинг озодлиги, — дейди Ўлжой тамиз билан, — Сизни нималар кутиб турибди, бегим?”\nБундай дилбар муомаладан жўшиб кетган Темурбек “...Баҳодирлик юмушимда сен ёнимда бўлгин, Ўлжой! Сен менинг туганмас ғайратимсан, журъат ато этадиган илҳомсан”, деб севгилисининг кузатувида турли жисмоний машқлар бажариб, маҳоратини намойиш этади.\nУмуман, бир-бирига ошуфта интиқ кўнгилларнинг кечинмалари орқали таҳликали кунлар арафасида турган Соҳибқироннинг ички туғёнлари ёрқин ифодаланган. У севгилисига “Сени олам маликасига айлантирсам”, деб мурожаат қилади, эҳтиросларга тўлиб кетган қалби билан “Сен онамнинг, ватанимнинг тимсолисан!” деб ҳайқиради.\nКейинчалик душман билан юзма-юз келиш арафасида “Майсалар... Улар сенинг киприкларингга ўхшайди. Уларни ёвга топтатишга ҳаққим борми?!” дея наъра тортади. Албатта, танланган руҳий ҳолат ўзини оқлаган. Ҳар қандай эр киши ёри олдида ўзини кучлироқ ва матонатлироқ сезади. Темурбек тилидан айтилган каломлар эса халқимизнинг аёлларга эътибори рамзидир. Бу тамойил кейинчалик Темурийлар сулоласида устувор маънавий қоида сифатида қадрланди.\nСухори қишлоғида, уламолар ҳузурида эса Темурбек туғма истеъдод соҳиби ва зукко олим йигит сифатида намоён бўлади. У араб, форс тилларидаги шеърларни бир эшитишдаёқ ёддан такрорлаб, мислсиз хотираси борлигини намоён этади, шайхларнинг илми калом, шариат аҳкомлари юзасидан берган саволларига теран жавоблар қайтариб, ақлий камолотини ҳам кўрсатади. Зеро, Ўлжой Туркон унга “Рости, сиз кўзимга қилич таққан суворий бўлиб эмас, илм йўлидаги донишманд талъатида кўринасиз” деган эди. Темурбек эса “... билагимни бошим амрига буйсундиришни, яъни ким кучимни ақлимга хизмат қилдиришни одат қилганман” дея ўз кўнглини изҳор этади.\nТемурбек уламолар қуршовидан мутаассир бўлиб чиқади. “Қачонки илми ҳикмат, маърифат кўнгилларни чароғон қилмас экан, бизнинг зулмат ичидан йўл топишимиз қийин бўлади” дейди ҳамроҳларига. Ўлжой Турконнинг умидвор кўзларига қараб эса “Жоним, рости, ҳозиргача ичи бўш кўза эдим, энди у сувга тўлди ва ўзи ҳам уммон оғушида қолди” деб, кайфиятини маълум қилади. Темурбекнинг мулоҳазалари унинг ҳам диний, ҳам дунёвий илмлардан чуқур билимдонлигини кўрсатиб турибди.\nВоқеалар Бухоро қуролсозлари, амир Ҳусайн ва бошқа қурдошлар даврасида давом этади. Лавҳалар ўша ҳаяжонли дамлардан сўзлайди, кўз олдимизда эрк истагида жавлон урган аждодларимиз гавдаланади. Сценарийда асосий воқеалар Темурбек ва яқинлари ҳаётининг ғалабали дамлари, хусусан, унинг Турон султони деб эълон қилиниши билан якунланади.\nМуаллиф асарини рамзий воситалар билан безаган. Прологда Амир Темурнинг пойтахтдаги муҳташам ҳайкали пойида ёш гўдак тасвири, у гўё тарих билан қизиқаётгандек. Шамол сарғайган қоғоз парчасини унинг қўлига тутқазади. У баланд кўтарилади, қоғоз очилиб кетади, воқеалар бошланади. Финалда ҳам шу лавҳа, энди уни тутиб турган қўл эгаси маълум. Тантанали мусиқа, ёрқин хотима.\nБизга сценарий анча мукаммал, кинобоп бўлиб туюлди. Ўша даврни яхши ўрганган, кўплаб китоблар нашр эттирган Ҳаким Сатторий фильм учун кескин, драматик нуқтани топа олган. Соҳибқирон ҳаётининг бу даври ҳақида манбаларда фақат Саййид Мир Кулол билан учрашганлиги таъкидланган. Муаллиф бадиий тўқимадан маҳорат билан фойдалана олган ва жиддий лавҳалар яратган. Ҳусайн, Дилшод оқа, Ийгу Темур, Жоку Барлос сингари персонажлар орқали ўша давр манзарасини аниқ гавдалантирган. Сценарийдаги романтик руҳ, публицистик пафос драматизмни янада кучайтириб, давр нафасини ҳис этишга кўмаклашади. Воқеалар шиддат билан кечади, ҳаяжон тарк этмайди.\nШу билан бирга, ўша кунларнинг теран мазмуни ҳам томошабинни қамраб олади. Воқеалар жараёнида Амир Темурнинг қанчалик салоҳиятга эга эканлиги ҳақида ёрқин таассурот пайдо бўлади. Муваффақият ҳам шунда.\nМаълумки, шавкатли бобомизнинг бутун фаолиятини кўрсатиш учун неча ўн серияли дурдона асрлар яратишга тўғри келади, бироқ томошабин томчида қуёшни кўргандек, бир картинада ҳам буюк шахсни кўра олса, шунинг ўзи кифоя. Мазкур сценарийда шу вазифа тўла уддаланган.\nМирзапўлат ТОШПЎЛАТОВ, кинодраматург,


Uber’нинг гиёҳванд моддалар сотиш билан шуғулланган ходими қўлга олинди\n11:59 / 10.08.2017\nБу йил Uber компанияси учун оғир келди. Ушбу компаниянинг номи турли можароларда янгради. Энди у билан боғлиқ яна битта – гиёҳванд моддалар билан боғлиқ можаро авж олмоқда.\nMashable портали маълумотларига кўра, ўтган ҳафта бошида гиёҳванд моддаларга қарши курашиш бўлими Нью-Йоркда рейд ўтказган ва унинг натижаларига кўра 4 млн долларга тенг фентанил ва героин гиёҳванд моддаларини йиғишга муваффақ бўлган. Гиёҳванд моддалар яширилган ўрамлардан кўпи Uber логотиплари билан белгиланган бўлган. Бундан ташқари, қўлга олинганлардан бири, тахмин қилинишича, бу компания таксичиси бўлган.\nАгентлар гумонланувчи Дэвид Родригес машинаси ортидан кузатув олиб бориб, у қаерда яшашини аниқлашган. Унинг квартирасида фентанил ва героин аралашмасидан 3 кг, гиёҳванд модда солинган ва Uber логотипи туширилган 1100 та пакетча, 30 минг доллар нақд пул ва тўппонча аниқланган. Таъкидланишича, компаниянинг ўзи бу жиноятга алоқадор эмас. Чунки гиёҳвандфурушлар ўз қабиҳ ишларида йирик компаниялар номларидан шу тариқа фойдаланадилар. Шунга ўхшаш йўл билан McDonald's ва Animal Planet "ёмонотлиқ" қилинганди.\nгиёҳванд Uber таксичи\nЕвропа суди Uber'ни транспорт компанияси деб тан олди\nUber’га МРБ собиқ ходимлари ишга қабул қилинган\nИсроилда Uber’нинг фаолият юритиши тақиқланди\nUber 57 млн мижози ҳақидаги маълумотлар ўғирланганини бир йилдан кўпроқ сир сақлаган\nUber компаниясига 8.9 млн доллар жарима солинди


18:22 / 09.05.2018 11147\nИспания чемпионати ҳакамлар корпуси қабул қилган қарорга кўра, «Барселона» футболчиси Лионель Месси 36-тур доирасида «Реал»га қарши кечган ўйин вақтида ўйин бош ҳакамини ҳақоратламаган. Бу ҳақда Cuatro хабар тарқатган.\nЎйиндан кейин мадридликлар клуби футболчилари Лионель Месси ўйин ҳаками Алехандро Эрнандес-Эрнандесга босим ўтказгани ҳақида айтишганди.\nБиринчи бўлим охирида класикода ҳакамлик қилган Алехандро «Барселона» ҳимоячиси Серхи Робертони майдондан четлатган, «Реал» футболчиси Гарет Бэйлга ўта қўпол ҳаракати учун карточка кўрсатмаганди. Танаффусдан кейин эса у каталонияликлар жамоаси фойдасига қарорлар қабул қила бошлади.\nҲакамлар корпуси ўйин протоколида Месси ёки «Барселона»нинг бошқа бир футболчиси ҳакамни ҳақоратлагани ҳақида ёзув йўқлигига асосланган ҳолда қарор қабул қилган. Қайд этилишича, акс ҳолда жиддий жазо қабул қилинган бўларди.\nМесси «Барселона»да янги рекорд муаллифига айланди


Миллиардер: «Трампдан қутулиш учун ҳамма пулимни сарфлайман!» - Namanganliklar.uz\n«Асосий мақсадим — Дональд Трампдан қутулиш. Трампдан халос бўлиш учун ҳамма пулимни сарфлайман… Нимани хоҳлаяпсиз, кўп пул сарфлашимни ёки кам?» — дейди Блумберг «Рейтер» агентлигига берган интервьюсида.\nБугун Наманган шаҳрида қор ёғди


«Суперлига ҳақида гапиришга эрта». Ҳаким Фузайлов «Нурафшон» устидан ғалаба, Рўзимбой Аҳмедов ва имкониятлар ҳақида\nЖума, 24 Сентябр\nПро лига 19-тури доирасидаги «Нурафшон» - «Динамо» (0:2) учрашувидан кейинги матбуот анжуманида дастлаб Самарқанд жамоаси бош мураббийи Ҳаким Фузайловнинг фикрлари билан қизиқдик.\n- Иккинчи босқичдаги ҳар бир очконинг қадри баланд. Олдин ҳам айтгандим, Про лигада осон ўтадиган ўйиннинг ўзи йўқ. Кутганимиздек жуда ҳам асабий ва оғир ўйин бўлди. Энг аввало футболчиларимизга миннатдорчилик билдираман, улар қийинчиликларга қарамай ўйин охиригача кураш олиб боришди ва якунда ғалаба қозонишди. Ўйиннинг қандай ўтгани менга ёқди. Тўғри, ҳимояда ҳам, ҳужумда ҳам кичик хатоларимиз бор. Ўйинни таҳлил қилиб, хулоса чиқарамиз. Бугун жамоа характери эвазига ўйинда ғолиб чиқди.\n- «Динамо» бугун 6 очколи ўйинда асосий таъқибчисини мағлуб этди, дейиш мумкин ва орадаги очколар фарқини 7тага етказди. Айтингчи, «Динамо» Суперлигага чиқиш вазифасини неча фоизга бажарди десак бўлади?\n- Бу ҳақда гапиришга ҳали эрта деб ҳисоблайман. Тўғри, бугун 6 очколи ўйин бўлди, аммо фақат бугунги баҳс эмас, ушбу босқичда тўрт жамоа иштирокидаги ҳар бир ўйин 6 очколи бўлади. Олдинда 5 ўйин бор ва бу 15 очко учун кураш дегани. Шундай экан, ҳаммаси ҳали олдинда.\n- У катта тажрибага эга футболчи. Рўзимбой жамоамизга келгани билан ўзининг етакчилик қобилиятини ишга солмоқда. Аҳмедов ҳозирги ёшида ҳам ҳар машғулотда тер тўкиб ишламоқда, ҳеч бир машғулотларни ўтказиб юбормайди. У жамоадаги ёшларга ўрнак бўладиган ўйинчи, дея «Динамо» устозининг сўзларини келтирмоқда Tribuna.uz мухбири\nСуперлига Про-лига Рўзимбой Аҳмедов


Қўқон Хонлиги ҳақида — У ким, бу нима — QOMUS.INFO\nQOMUS.INFO > Қ ҳарфи > ҚЎҚОН ХОНЛИГИ\nҚЎҚОН ХОНЛИГИ — ўзбек хонликларидан бири (18—19-а. лар). Пойтахти — Қўқон. Минглар уруғидан бўлган Шоҳрухбий 1709 й. да асос солган. Бу давлат таркибига дастлаб Қўқон, наманган. Марғилон, Конибодом, исфара ва уларнинг атрофидаги қишлоқлар кирган. Абдураҳимбий даврида Бухоро хонлигига ҳарбий юриш қилиниб Самарқанд эгалланади (1732). Абдулкаримбий даврида 1746 й. қалмоқлар Фарғона водийсига ҳужум қилиб, Ўш, Андижон, Марғилон ш. ларини эгаллаб, Қўқонни қамал қилган. Қўқонликлар ёрдамга келган Ўратепа ҳокими Фозилбий қўшинлари билан биргаликда уларни Фарғона водийсидан қувиб чиқаришган. Норбўтабий даврида Чуст ва Наманган бекларининг мустақиллик учун кўтарган ғалаёнлари бостирилган. Мамлакатда суғориш иншоотлари барпо қилинади, савдо ва ҳунармандчилик, қ. х. бирмунча ривож топади ва нисбатан арзончилик бўлади.\nНорбўтабийнинг ўғли Олимбек ҳукмронлиги даврида Қўқоннинг сиёсий мавқеи янада кучайган, ҳарбий исло-ҳот ўтказилган, Оҳангарон воҳаси, Тошкент, Чимкент ва Сайрам тобе этилган, ташқи савдога ҳам эътибор кучайтирилган. 1805 й. давлат расман Қўқон хонлиги деб эълон қилиниб, Олимбек х«он» унвонини олган. Олимхоннинг марказлашган кучли давлат тузиш борасида қилаётган ҳаракатлари айрим мансабпараст зодагонлар гуруҳида норозилик кайфиятларини вужудга келтиради. Натижада улар Олимхоннинг сафардалигидан фойдаланиб 1810 й. Қўқонда «Олимхон Тошкентда ўлди», деган миш-миш тарқатишади ва унинг укаси Умарбекка тож кийгизадилар. Олимхон бундан хабар топиб, Қўқонга йўл олади, бироқ у Олтиқуш мавзеида отиб ўлдирилган.\nУмархон даврида хонлик ҳокимиятини мустаҳкамлаш ва кенгайтириш чоралари кўрилган. 1815 й. Бухоро хонлигига қарашли Туркистон, 1817 й. эса Ўратепа босиб олинган. Сирдарё бўйида бир қанча ҳарбий истеҳкомлар барпо этилган; суғориш иншоотларини кенгайтириш, каналлар қазиш, масжид ва мадрасалар қуришга эътибор берилган. Хусусан, Қўқон, Тошкент, Туркистон, Чимкент, Сайрам, авлиёота (ҳоз. Жамбул)да масжид ва мадрасалар қурилган. Мозорлар тартибга солинган. Умархон ҳукмронлиги даврида Қўқон хонлигида фан, адабиёт, санъат нисбатан юксалган. Бунда унинг севимли хотини — машҳур ўзбек шоираси Нодирабетимнинг хизмати катта бўлган. Умархоннинг ўзи ҳам «Амирий» тахаллуси билан ўзбек ва тожик тилларида ғазаллар ёзган. Умархон вафотидан сўнг унинг 12 ёшли ўғли Муҳаммад Алихон тахтга ўтирган. Хон ёш бўлганлиги учун давлатни дастлабки даврда онаси Ноди-рабегим бошқарган. Нодирабегим маданият ва санъатни ривожлантиришга интилган.\n1826 й. Шарқий Туркистонда хитойларга қарши бош кўтарган мусулмон аҳолига ёрдам бериш учун қўшин тор-тиб борилган. Натижада Хитой ҳуку-мати Шарқий Туркистоннинг 6 та шаҳри (Оқсув, Қашқар, Ёркенд, Хўтан ва б.) дан солиқ олиш ҳуқуқини Қўқон хонлигига беришга мажбур бўлган.\nМуҳаммад Алихон хонлик ҳудудини кенгайтиришга интилиб, Жан. Олай тоғ этагидаги Қоратегин, Дар-воз, Шуғнон, Рўшон, Воҳон бекликларини бўйсундирган. Бу даврда хонликда суғориш ишлари анча йўлга қўйилган. Тошкент яқинида Хонариқ канали қазилган. Ташқи иқтисодий-савдо алоқалари ҳам анча яхшиланган. Бухоро амири Насрулло (қ. Насруллахон) билан юз берган урушда (1840 й.) Муҳаммад Алихон енгилиб, Хўжандни амир Насруллога топширишга ва ўзини унинг ноиби деб тан олишга мажбур бўлган. Аммо Бухоро — Қўқон муносабатлари бундан кейин ҳам кес-кинлашган. Натижада 1841 й. нояб. ойида Муҳаммад Алихон ўз укаси Султон Маҳмуд фойдасига тахтдан воз кечган. Бу воқеадан хабар топган амир Насрулло Қўқонга бостириб келиб, уни талон-торож қилади. У шу қирғин-барот давомида Муҳаммад Алини, унинг укаси Султон Маҳмудхонни, онаси Нодирабегимни ва б. юқори ман-сабдорларни қатл эттиради. Амир фармони билан Қўқон хонлиги Бухоро ноиби томо-нидан бошқарила бошланган. Амир ноиби Қўқон хонлиги аҳолисига оғир солиқлар юклайди. Натижада 1842 й. ёзида қўқонликлар қўзғолон кўтаради, амир Насруллога содиқ кишиларнинг кўпчилигини ўлдирадилар ва Норбўтабийнинг укаси Ҳожибекнинг ўгли Шералини хон қилиб кўтаришади. Буни эшитган Бухоро амири Қўқонга қўшин тортиб ўз ҳукмронлигини қайта ўрнатиш учун уни қамал қилади. Бироқ қамалнинг қирқинчи куни Хива хони Оллоқулихоннинг Бухоро ҳудудига қилган ҳужуми ҳақидаги хабарни эшитиб, орқага қайтишга маж-бур бўлган. Натижада қўлдан кетган кўпгина ҳудудлар (Хўжанд, Тошкент) яна Қ. х. ихтиёрида қолади.\nШералихоннинт (1842—45) тахтга ўтиришида кўмакчи ва хайрихоҳ бўлган қипчоқлардан Мусулмонқул мингбоши қилиб тайинланган. Мусулмонқул, асосан, ҳарбий ишлар билан шуғулланган ва хон қўшинларининг таркибини кўпроқ қипчоқ йигитлари билан тўлдирган. Мусулмонқул ўз мавқеидан фойдаланиб, Шералихонга ўз таъсирини ўтказишга интилган. Аммо хон бунга йўл қўймасликка интилади. Мусулмонқул хондан норози бўлиб, бошқаларнинг қўли билан суиқасд уюштиришга ҳаракат қилган. 1845 й. Ўшда хоннинг солиқ сиёсатига қарши қўзғо-лон бошланади. Мусулмонқул қўзғо-лонни бостиришга кетганида, унинг шериклари Олимхоннинг ўғли муродбекни Қўқонга таклиф қилиб тахтга ўтқазганлар. Шералихон ўлдирилган. Тахтни сақлаб қолиш учун Муродхон ўзини Бухоро амирининг ноиби деб тан олишга мажбур бўлган. Мусулмон-қулни мингбоши лавозимида қолганлиги ҳақида фармон чиқаради ва унинг Қўқонга қайтишини талаб қилади. Мусулмонқул эса Ўшдан Наманганга келиб қизини Шералихоннинг ўғли Худоёрга турмушга беради ва у билан Қўқонга келиб, Муродхонни ўлди-риб, ё’ш Худоёрни хон деб эълон қилади (қ. Худоёрхон). Мусулмонқул хоннинг ёшлигидан фойдаланиб хонликни деярли мустақил равишда ўзи бошқаради, катта лавозимлар қипчоқларга улашиб берилади. Натижада Мусулмон-қулга қарши хонлик ҳудудида норозилик ҳаракати кучайди ва у мингбошиликдан бўшатилади. Мусулмонқул ўз мавқеини тикламоқчи бўлиб, руслар билан алоқа ўрнатишга интилади ва русларнинг вакили В. В. Вельяминов-Зернов билан 1853 й. баҳорида махфий учрашади. Мусулмонқулнинг рус қўмондони вакили билан учрашгани ва ҳокимиятни ўз қўлига олмоқчи бўлганлигидан хабар топган ўзбек ва қирғиз зодагонлари (Муҳаммад Ниёз Қушбеги, муҳаммад Ражаб Қўрбоши, Муҳаммад Ёқуббек қушбеги ва б.) қипчоқлардан қутулиш йўлини ахтариб Худоёрхонни ўзлари тарафга оғдириб, 1853 й. қипчоқлар қирғинини бошлаб юборишган. Мусулмонқул асирга олиниб, қатл қилинган.\nБироқ Қўқон хонлигида ўзаро тахт учун курашлар тинчимаган, юқоридаги ҳарбий амалдорлар Худоёрхонга қарши фитна тайёрлаганлар, бироқ у муваффақиятсиз чиққан (қ. Ёқуббек). Қисқа вақт ичида хонлар бир неча марта алмашган (1852—62 й. ларда Шералихоннинг ўғли Маллахон, 1862—63 й. да Шоҳму-родхон, 1863 й. май-июнда яна худоёрхон, 1863 й. июль — 1865 й. ларда Маллахоннинг ўғли Султон Сайидхон хон бўлган).\n1865 й. Қўқонда қипчоқ ва қирғизлар Худойқулбекни тантанавор равишда хон деб эълон қиладилар. У атиги 14 кунгина хонлик қилади, сўнгра барча хазинани ва қимматбаҳо нарсаларни олиб, Қашқарга қочиб кетган. Худоёрхон ҳеч қандай қаршиликсиз Қўқон тахтини қайта эгаллаган (1865 — 75). Бундай беқарор ички вазиятдан фойдаланган Россия Қ. х. га қарши истилочилик ҳаракатларини бошлаб юборган. Натижада 1853—65 й. лар давомида Оқмачит, Тўқмоқ, Пишпак, Авлиёота, Туркистон, Чимкент, Тошкентни ва уларнинг атроф ҳудудларини босиб олади. 1867 й. 14 июлда император Александр II Туркистон ҳарбий округини таъсис этди ва Ўрта Осиёда босиб олинган ва салтанат таркибига киритилган ҳудудлар ҳисобидан туркистон генерал-губернаторлигини ташкил қилди. Чоризм босқини туфайли Қўқон хонлиги чегаралари анча қисқариб кетди. Хазинага тушадиган даромадлар кескин камайди. Хон хазинани тўлдириш учун янгидан қўшимча солиқлар жорий этди. Халқ бундан норози бўлиб 1871 й. Сўхда ғалаён кўта-ради. Бу ғалаён қуролли қўзғолонга айланиб кетди. Ўрта Осиё тарихида энг узоқ давом этган «Пўлатхон» қўзғолони бўлиб ўтади. Рус қўшинлари қўзғо-лончиларни енгдилар ва Пўлатхон асирга олинди. У 1876 й. 1 март ойида Марғилон ш. да дорга осилади. Чор қўшинлари Қўқон хонлигини босиб олиб, хонликни расман бекор қиладилар ва ўрнига Фарғона вилоятини таъсис эта-дилар.\nҚўқон хонлигида қуйидаги мансаблар мавжуд бўлган: мингбоши, оталиқ, шайхулислом, қози-калон, қушбеги, меҳтар, парвоначи, нақиб, додхоҳ, эшик оғаси, иноқ, шиғовул, тўқсоба, мирохур, қора-вулбеги ва б.\nҚўқон хонлигида мавжуд бўлган ҳарбий унвонлар қуйидагича бўлган: мингбоши — одатда, у вазирлик вазифасини бирга олиб борган. Кейин понсадбоши, юзбоши, элликбоши, ўнбоши, замбаракчи ва б. Булардан ташқари, бошқа ҳарбий мансаблар ҳам бўлган. Қўқонда яшаган сарбоз ва тўпчилар фақат алоҳида вазифадаги ноиб, додхоҳнинг доимий тасарруфида бўлганлар. Уруш даврида ноиб, додхоҳ ўз қисмига ҳара-катдаги қўшиннинг ҳамма сарбозларини қабул қилган, унга вақтинчалик бошчилик қилишни махсус тайинланган амири лашкар (бош қўмондон)га топширарди.\n19-а. нинг 1-ярмида Қўқон хонлиги таркибига қуйидаги ҳудудлар кирарди: Сирдарёнинг сўл соҳили билан Қоратегин оралигидаги Қўқон вилояти; Сирдарёнинг ўнг соҳилидан то Олатовгача бўлган Наманган вилояти; Хўжанд шаҳри; Хўжанд билан Тошкент орали-ғидаги Ўратепа вилояти. Хонликнинг энг шим. вилояти Туркистон, Бетпақ-дала саҳроларига бориб тақаларди. Бундан ташқари, хонлик таркибига Олай ҳудуди, Балхаш кўли билан Сирдарёнинг юқори оқими оралиғидаги ерлар кирарди. Биллуртоғнинг ғарбий томонидаги Қоратегин, Дарбоз, Кўлоб, Шуғнон сингари бир қатор тоғли туманлар ҳам Қўқон хонлигига тегишли эди. Бу ерларни қўқонликлар 19-а. нинг 30-й. ларида бўйсундиришган бўлса-да, улар тез-тез қўлдан-қўлга, кўпроқ Бухоро амири ихтиёрига ўтиб турарди.\nҚўқон хонлиги аҳолисининг сони 3 млн. га яқин эди. Чоризм қўшинлари унинг шим.ғарбий вилоятларини босиб олгач, хонлик ҳудуди анча қисқариб, асосан, Фарғона водийси билан чекланади ва аҳоли сони тахм. 2 млн. га тушиб қолади.\nҚўқон хонлигининг аҳолиси, асосан, ўзбеклар, тожиклар, қирғизлар, қозоқлар, уйғурлар, қорақалпоқлардан иборат эди. Қўқон хонлигида ҳам ерга эгалик қилиш ва ундан фойдаланиш турли хил бўлган. Хонликка қарашли бўлган ерлар ам-лок ерлар, вақф ерлари, мулки хи-рож ва мулки ушрияга тақсимланган. Деҳқонлар ўртасида якка деҳқон хўжалиги ҳам ривожланган. Ўз ерларидан ажралган камбағал деҳқонларнинг кўпчилиги йирик ер эгалари қўлида чоракорлик қилганлар. Ернинг баҳоси унинг унумдорлиги ва қанчалик сув билан таъминланганлигига қараб белгиланган. Хонлар суғориш тармоқлари катта даромад манбаи бўлганлиги сабабли маълум даражада уларни сақлашга, суғориш иншоотларини янада кенгайтиришга яхши эъти-бор беришган. Қўқон хонлигида кўплаб пахта ва полиз экинлари етиштирилган, боғ-дорчилик ҳамда пиллачилик тараққий этган. Ҳунарманд-косибчилик мазмунан бой ва серқирра бўлган. Булар: мисгарлик, заргарлик, ўймакорлик, ҳарбий қурол и. ч., сопол ва кўзагарлик, қоғозгарлик, бадиий тўқимачилик, дўппичилик, каштачилик, кўприксозлик, темирчилик ва ш. к.\nБулардан ташқари, хонликда ер ости бойлиги ҳам маълум даражада қазиб олинган. Аммо уларни и. ч. содда ва кам эдики, улар эҳтиёжни қондира олмасди. Мас, хонликда ишлаб чиқарилган металл Россиядан олиб келинган металлдан қимматга тушарди. Қўқон хонлигида ишлаб чиқилган маҳсулотлар эса чет элларга ҳам олиб чиқилар эди ва уларга талаб ҳам бор эди. Шунинг учун бу соҳа маълум даражада ривожлана борган.\nСавдо-сотиқ Қўқон хонлиги ҳаётида катта ва муҳим ўрин эгаллаган. У ички ва ташқи савдога бўлинган. Осиё хонликларида ички савдо, асосан, қад. даврдан бери ўзаро кўчманчи чорвадор, ўтроқ деҳқонлар ва шаҳар-қишлоқ ҳунармандлари маҳсулотларига асосланган эди. Аҳоли ўзининг эҳтиёжларини асосан ўз хонлигидаги маҳсулотлар билан қондиришган.\nҚўқон хонлигининг иқтисодий ҳаётида Бухо-ро, Хива, Қашқар, Ҳиндистон, Афғонистон, Эрон ва айниқса, Россия билан бўлган ташқи савдо катта ўринни эгаллаган. Россия билан олиб борилган савдо муносабатлари Қўқон хонлиги қишлоқ хўжалиги айрим тармоқларининг ривожланишига олиб келди ва рус маданиятининг баъзи жиҳатлари аҳоли турмуш тарзига кира бошлади. Қўқон хонлиги Россиянинг хом ашё базасига ва ташқи савдо бозорига айлана борди. Россия саноати товарларининг олиб келиниши маҳаллий саноат корхоналарини ва айрим ҳунармандларнинг инқирозга учра-шига сабаб бўлди.\nҚўқон, Марғилон ва Наманган ш. ларида ип ва ипак матолар (атлас, шойи, беқасам, адрас, чит, бўз ва б.) тўқилган. Шунингдек, бошқа ҳунармандчилик тармоқларида – хўжалик асбоблари, деҳқончилик учун керакли ускуналар, қурол-яроқлар, заргарлик буюмлари, қоғоз ва б. нар-салар ишлаб чиқарилган. Ер ости бойликларидан нефть, олтин, кумуш, мис, рух, темир, қўрғошин ва б. ҳам маълум миқдорда қазиб олинган. Хонликда пахта ва полиз экинлари етиштирилган, боғдорчилик ва пиллачилик ҳам тараққий этган.\nҚўқон хонлигидан чет давлатларга қуритилган мевалар, жун, тери, ипак, гилам, пахта ва ипак матолар чиқарилган. ташқи мамлакатлардан эса турли металл рудалари, металл буюмлар, қанд ва б. маҳсулотлар келтирилган.\nМаданияти. Қўқон хонлигининг 18—19-а. лар 1-ярмида кечган маданий ҳаётида ҳам сезиларли ижобий ўзгаришлар ва силжишлар юз бериб борганлиги аёндир. 19-а. да Қўқон хонлигида тарихнавислик сезиларли равишда ўсиб борган. Олдинлари ёзилган бир неча тарихий асарлар форс ва араб тилларидан ўзбек тилига таржима қилинди ва янги китоблар ёзилди. Бу янги асарларнинг ўзига хос хусусиятлари ҳам бор эди — уларнинг айримлари шеърий ёки қисман шеърий йўлда ёзилди. Бу эса қўқонлик тарихчиларнинг адабиётни яхши билибгина қолмай, ўзлари ҳам шеъриятда қалам тебратганликларини кўрсатади. Мас, «Тарихи жаҳоннамойи» (Жунайд Мулло Авазмуҳам-мад Мулло Рўзи Муҳаммад сўфи ўғли), «Шоҳнома» (Абдулкарим Фазлий Намангоний), «Шоҳномайи Умархоний» (Мирзо Қаландар Муш-риф Исфарагий, у Фазлий Наман-гонийнинг «Зафарнома» асарини насрий қилиб ёзган). «Мунтахаб аттаворих» (Хўжа Муҳаммад Ҳакимхон-тўра бин Сайид Маъсумхон), «Тарихи Шоҳрухий» («Тарихи сай-йиди Худоёрхон», Мулло Ниёз муҳаммад Хўқандий Ниёзий бин Мул-ло бин Ашур Муҳаммад Хўқандий), «Тарихи жадидаи Тошканд (Муҳам-мад Солиҳхўжа ибн Қорихўжа), «Шоҳнома» (Маҳзун Зиёвуддин Хўқандий), «Жангномаи Худоёрхон» (Шавқий Намангоний) ва б.\n19-а. бошларида шаклланган Қўқон адабий муҳити ҳам хонликнинг маданий ҳаётида катта ўрин тутган. Қўқон ҳукмдорларининг қатор намо-яндалари темурийлар анъанасини давом эттириб, ўзлари ҳам илм-маъри-фат билан шуғулланиб, бу соҳани рав-нақ топдиришга катта саъй-ҳаракат қилганлар. Айниқса, бунда Қўқон хонларидан Умархон (1810—22) ва муҳаммад Алихон (1822—41) даврлари яққол ажралиб туради.\nҚўқон адабий муҳитининг самарали таъсири ўлароқ бу юртдан кейинчалик Муқимий, Фурқат, Завқий ва б. етук бадиий сўз санъаткорлари етишиб чиқдилар ва ўз халқининг эрки, ҳурлиги ва озодлиги учун хизмат қилдилар.\nУмуман олганда, 19-а. нинг ўрталарига келиб, Ўрта Осиё хонликларида адабиёт ва тарихшунослик билан бир қаторда мат., тиббиёт, геогр., астро-номияга оид ҳамда диний асарлар яра-тилди. Бу хонликларда миниатюра ва хаттотлик санъати ҳам ўз ўрнига эга. Бу даврнинг маданий ҳаётида дорбозлик, аския, қўғирчоқ театри, масха-рабозлик, айниқса, бастакорлик бир-мунча ривожланди.\nҚўқон хонлигининг барча бекликларида мадраса, мактаб ва қорихоналар мавжуд эди. Мадрасаларда ҳам диний, ҳам дунёвий фанлар бўйича танилган мударрислар, олимлар бор бўлганлиги учун ҳам бу ерга турли мамла-катлардан кўплаб талабалар келиб ўқишган.\nАд.: Бобобеков Ҳ., Қўқон тарихи, Т., 1996.


hidoyat.uz – “Мовароуннаҳр” нашриётининг сайти - ЙИЛ САРҲИСОБИ\n2012 йил 30 декабрь куни Ўзбекистон мусулмонлари идорасида 2012 – "Мустаҳкам оила йили" якунлари ва янги 2013 йилни "Обод турмуш йили" деб ном берилишига бағишланган тадбир бўлиб ўтди. Унда Ўзбекистон мусулмонлари идораси раиси, муфтий Усмонхон Алимов ҳазратлари нутқ сўзлаб, жумладан бундай дедилар:\n– Якунланаётган 2012 – "Мустаҳкам оила йили" барчамиз учун муваффақиятли бўлди. Диний идора жамоаси кўплаб хайрли ишлар ва меҳр-мурувват тадбирларини амалга оширди. 2012 йил якунларига кўра, идорамизнинг бир гуруҳ ходимларини фидокорона меҳнати ва диний-маърифий ишларимиз самарасини оширишга катта ҳисса қўшгани учун Ўзбекистон мусулмонлари идорасининг "Энг фидойи ходим" мақтов ёрлиғи билан тақдирлаймиз. Аллоҳ таоло яхшиликнинг жавоби фақат яхшилик экани ҳақида бундай марҳамат қилади:\n"...Эҳсон (эзгулик)нинг мукофоти фақат эҳсон (эзгулик)дир...". (Ар-Раҳмон, 60).\nТадбирда Муҳаммадназар Қаюмов (Масжидлар бўлим мудири), Зайниддин Эшонқулов (тафтиш ҳайъати раиси), Маъмура Авазова (бош ҳисобчи ёрдамчиси), Абдужалил Хўжамов ("Мовароуннаҳр" нашриёти бош директори ўринбосари), Комилжон Бурҳонов (мутахассис), Оятулло Ражабов (мутахассис), Жалолиддин Холмўминов ("Кўкалдош" билим юрти ўқитувчиси), Турмуҳаммад Эшназаров (Тошкент Ислом институти ўқитувчиси), Сарвар Муҳаммадиев (диний идора котиби), Патхиддин Ҳакимов (диний идора ҳайдовчиси), Махсума Мағрупова (диний идора ходимаси)ларга "Энг фидойи ходим" мақтов ёрлиғи тантанали равишда топширилди. Биз уларнинг келажак ишларида муваффақиятлар тилаймиз.\n778 марта ўқилган.


Жорий йилнинг 29 март куни ПАО «Газпром» Бошқаруви Раиси Алексей Миллернинг Ўзбекистон Республикасига ташрифи давомида томонлар икки мамлакатнинг энергетика соҳасидаги ҳамкорлигига юқори баҳо бердилар. Тошкентда Алексей Миллернинг Ўзбекистон Республикаси Президенти Шавкат Мирзиёев ва Бош вазир Абдулла Орипов билан амалий учрашуви бўлиб ўтди.\nМузокаралар чоғида «Газпром» ва «Ўзбекнефтгаз» МХК биргаликда Ўзбекистон ҳудудида, хусусан, Шахпати конида газни разведка қилиш ва қазиб чиқариш йўналишида муваффақиятли иш олиб бораётганлари таъкидлаб ўтилди. Бу борада мамлакат ҳудудида геологик қидирув ишларини олиб боришга доир қўшма дастур ишлаб чиқиш ҳамда лойиҳа асосидаги ишларни ташкил қилиш ва газ тармоғи учун малакали кадрларни тайёрлаш соҳасида тажриба алмашишни фаоллаштириш юзасидан келишувга эришилди.\nАйни пайта Ўзбекистон нефтгаз мажмуини ривожлантириш, шу жумладан 2017-2021 йилларда углеводородлар қазиб чиқаришни кўпайтириш юзасидан қабул қилинган Дастур доирасидаги ишлар бўйича ўзаро манфаатли ҳамкорликни янада кенгайтиришга қаратилган истиқболли лойиҳалар кўриб чиқилди.\n«Ўзбекистон Республикаси Президенти Шавкат Мирзиёев билан учрашиш — мен учун юксак шараф. Суҳбатимиз сермазмун ўтди. Биз Ўзбекистон ҳудудида янги йирик лойиҳаларни амалга ошириш масалаларини муҳокама қилдик, беш йил давомида Ўзбекистонда қазиб чиқарилаётган газни сотиб олиш юзасидан келишиб олдик. Шунга тегишли шартнома тузиш масалалари кўриб чиқилди. Ушбу битим бизнинг газ соҳасидаги ҳамкорлигимизда янги саҳифа очишини эътироф этиш лозим. Биз бу йўналишда икки томонлама муносабатларимизни янада мустаҳкамлаш ниятидамиз», — деб таъкидлади учрашув якунлари бўйича Алексей Миллер.\nМосквада газ соҳасида Россия ва Ўзбекистон ўртасидаги ҳамкорликни ривожлантиришга қаратилган қатор ҳужжатлар имзоланиши Тошкентда ўтказилган музокараларнинг амалий натижаси бўлди. Муҳим ҳужжатларни имзолаш маросими 5 апрель куни Россия Федерацияси Президенти Владимир Путин ва Ўзбекистон Республикаси Президенти Шавкат Мирзиёев иштирокида бўлиб ўтди.\nХусусан, «Газпром» томонидан ўзбек газини сотиб олиш юзасидан контракт тузилди. Ушбу ҳужжат 2018 йилдан бошлаб беш йил давомида 4 млрд. куб. метр газ сотиб олишни назарда тутади.\nБундан ташқари, «Газпром» раҳбари Алексей Миллер ва «Ўзбекнефтгаз» МХК бошқаруви раиси Алишер Султанов геологик қидирув ишларини биргаликда ўтказиш ва инжиниринг-инновация ишларини ташкил қилишга оид Битим имзоладилар. Ушбу ҳужжатга мувофиқ «Газпром» ва «Ўзбекнефтгаз» томонидан Ўзбекистон ҳудудидаги янги истиқболли блоклар ўрганиб чиқилади ҳамда инжиниринг соҳасида ҳамкорликни ташкил қилиш имкониятлари таҳлил қилинади.\nБитимларни имзолаш жараёнида томонлар «Газпром» «Ўзбекнефтгаз» билан биргаликда Ўзбекистонда олиб бораётган кенг кўламли ишлар давом эттирилишини таъкидлаб ўтдилар. Бу нафақат янги углеводородлар захираларини кашф этиш ва улардан фойдаланиш учун ишончли истиқболларни яратмоқда, балки икки мамлакат халқларининг фаровонлиги йўлида кўп йиллик ҳамкорлик учун муҳим асос солмоқда.\nСўнгги ўзгартириш: 14.06.2017 14:16